Bukedde Online - Enviiri ennungi bw'ozisiba buli kiseera kizoonoona\nEnviiri ennungi bw'ozisiba buli kiseera kizoonoona\nBy'olina okugoberera ng'ogula akaleega aka...\nDAPHINE Vivian Namayanja Ngoma ow’e Bulenga mwolesi wa misono kw’agatta okukola meekaapu. Muwala mulungi era afaayo ku ndabika y’olususu lwe, enviiri, by’ayambala ne ffi ga ye. Yayogedde ne JOANITA NANGONZI n’amutegeeza engeri gye yeekuumira ku mulembe.\nENVIIRI zange ez’obutonde kye kimu ku bindabisa obulungi. Eno y’ensonga lwaki sitera kuzisiba nga bwe kiri ku bawala abasinga.\nEbiseera ebisinga enviiri nzikuuma nga si nsibe wabula nziteekamu sitayiro ezizirabisa obulungi buli kiseera.\nNazuula nga bw’oba n’enviiri ennungi ng’ezange ate n’ozisiba buli kiseera, ekivaamu nga zitandika okukutuka, olwo ezaali zifaanana obulungi ne zitandika okukyuka okukkakkana nga zoonoonese.\nNze nviiri ndwawo okuzisiba ate bwemba nsibye neewala emisono egikoona ku lususu lwange kuba kimmalako emirembe.\nNeebaza Katonda eyampa langi eyakatakketakke era ngyenyumirizaamu era njaagala nnyo. Y’ensonga lwaki neewala ebizigo enyerusa. Olususu ndanaaza ‘musawo soap’ olwo ne neesiiga ebizigo bya ‘musawo cream’, ne ‘musawo jelly’ era binkolako bulungi.\nOmuwala yenna atambula n’omulembe yeewunda. Njagala nnyo okwekuba meekaapu andabisa obulungi era guno gwe gumu ku mirimu gye nakugukamu.\nOlw’okwekuba meekaapu ne nnyuma, abawala bangi abampa emirimu gy’okubayooyoota ne bansasula ensimbi.\nNeesiiga meekaapu okusinziira ku ngoye ze mba nnyambadde, n’ekifo gyendaga. Waliwo engoye nga tezeetaaga muntu kwewunda nnyo era bwemba nzambadde nteekako lipusitiiki mutono ne neesiiga n’ekkalaamu ku bisige.\nEby’oku matu nabyo oluusi mbyambala okusinziira ku ngoye zemba nnyambadde. Kuno ngattako essaawa ne gaalubindi z’omusana sitera kuzigwa.\nNnyambala ebika by’engatto byonna ate era zinnyumira. Nnina emigogo gy’engatto egiwera era zino nzambala okusinziira ku lugoye lwemba nnyambadde n’ekifo gyendaga. Okugeza bwemba ηηenda kwolesa misono, ntera kwambala engatto empanvu.\nNtera okukwata obusawo obutonotono era nga buno mbugula okuva ku 25,000/- okudda waggulu.\nSitera kusiiga njala zange cutekisi kuba azigubya. Ntera okuzisala ne nzireka nga si nsiige wabula nzikuuma nga teziriimu kko.\nOkwewala okugejja, neesonyiwa emmere erimu butto n’amasavu. Ndya ebibala n’enva endiirwa. Kuno ngattako okubuuka omuguwa emirundi ebiri mu wiiki.\nNnyambala emisono gy’abawala egiriko wabula nnyambala egyo eginnyumira. Nnyambala ebiteeteeyi, sikaati, empale, ‘jump suit’ n’emisono emirala. Engoye nzigula buli we nsanze, kasita luba nga lulungi ate nga lunnyumira.\nEkimu ku bimpa amaanyi mu byenkola kwe kuba nti nfuba okutuuka ku buwanguzi. Era nkubiriza bawala bannange beewale ebintu ebyerusa kubanga birimu endwadde ze bajja okufuna nga bakuze.\nOmucongo eyayimba 'Kasongo' ne 'Shauri Yako' bamusanze mu nju ng'afudde\nAba NRM e Mityana bafunye k...\nAba NRM e Mityana bafunye ku ssanyu oluvannyuma lw’abantu baabwe okuwangula ebifo byabakansala abakiirira abavubuka...\nObuwumbi bwa FUFA butabudde...\nABABAKA ku kakiiko ka Palamenti akavunaanyizibwa ku byenjigiriza n’emizannyo, bali mu kwebuuza lwaki ekibiina ekiddukanya...


Bukedde Online - Eyasaddaaka ow'emyaka 7 bamusibye mayisa\nOMULAMUZI Nyanzi nga tannasalira musajja kibonerezo, yasoose kumubuuza oba alina ky’ayagala kkooti emukolere.\nKisekwa nga yaakasalirwa ekibonerezo ky’okusibwa amayisa\nSperito Kisekwa eyasaddaaka omwana Sylvia Ssuubi kwe kutegeeza omulamuzi nti: Oweekitiibwa omulamuzi, kituufu omusango naguzza naye mbadde nsaba ompe ekibonerezo ekisaamusaamu.\nNze gw’olaba nabonerera dda kuba ne bye nali nsuubira okufuna nga nzita omwana oyo, tekuli neekimu kye nnafuna. Kisekwa yayongedde okulaajana nti:\nBwe nnaaba nnyimbuddwa, nnina entegeka okutandika okusomesa abantu akabi akali mu kusaddaaka abaana.\nOmulamuzi wa kkooti Enkulu, Yasin Nyanzi yawulirizza bulungi Kisekwa, kyokka ku nkomerero n’awa ensala bw’ati:\nEngeri gye kiri nti omusango wagukkiriza ku ntandikwa, kkooti teyinza kukusalira kibonerezo kya kuwanikibwa ku kalabba. Kyokka olw’ekikolwa eky’obukambwe kye watuusa ku mwana atalina kye yali akoze, olina okuweebwa ekibonerezo ekinaakanga abantu abalala abalina ebigendererwa eby’okutta abaana b’eggwanga.\nOgenda kusibwa obulamu bwo bwonna! Abaabadde mu kkooti baatandise okujaganya era ebigambo omulamuzi bye yazzizzaako ng’agamba Kisekwa nti waddembe okujulira mu nnaku 14 bw’aba tamatidde na nsala eyo, bangi tebaabiwulidde nga buli omu ali mu kuyozaayoza munne.\nOmusango guno baagusalidde mu Kkooti Enkulu e Nakasongola eggulo era omulamuzi aguwuliridde mu mwezi gumu gwokka. Kkooti yasooka kwejjeereza abantu abalala bana abaali bavunaanibwa ne Kisekwa.\nKino kyaddirira Ssaabawolereza wa Gavumenti, Michael Chibita okuwandiika ebbaluwa ng’alaga nti obujulizi ku bantu abo abana tebumala era ne bayimbulwa wiiki ewedde, Kisekwa n’asigala bw’omu ku musango gw’okutta Sylvia Ssuubi.\nAbaayimbulwa kuliko Scovia Kalungi, Justine Nampiima, Justine Nakibirango n’omusamize Francis Mukasa gwe baasooka okulumiriza nti ye yatumya omusaayi gw’omuwala embeerera n’ebitundu by’ekyama.\nOmuwala Sylvia Ssuubi eyalina emyaka 7, yattibwa nga February 25, 2013 ku kyalo Nansaka mu ggombolola y’e Butuntumula e Luweero.\nYali ne mwannyina Canaan Nankunda 10, nga balunda ente era Kisekwa gye yabasanga n’abawalaawala okubatwala mu kisaka gye yabatemera.\nBombi yabaleka mu kisaka ng’alowooza bafudde, wabula omulenzi Canaan oluvannyuma yadda engulu era ye yawadde obujulizi obwatadde Kisekwa mu kattu n’asalawo akkirize omusango.\nKisekwa baali baamusalira dda okusibwa emyaka 10 oluvannyuma lw’okusingisibwa omusango gw’okugezaako okutta omulenzi Canaan Nankunda.\nShelin Kasozi avunaanyizibwa ku kulwanyisa ekisaddaakabaana mu Kyampisi Childcare Ministries yagambye nti, bayimiridde ne famire eno okuva nga February 26, 2013 okukakasa nti bafuna obwenkanya.\nN’agamba nti ebibonerezo nga bino biyamba okumalawo omuze guno kuba bamanya nti tewali kusaaga.\nDdigi ya Raga Dee. 'Esinga emmotoka okuwoomesa obulamu' Egula obukadde 50 nga tekuli musolo\nAbazigu bawambye omwana wa Bad Black: Bamusabye obukadde 717 okumumuddiza


Isaaya 57 | Bayibuli ey'Oku Mukutu Gwaffe Ogwa Intaneeti | New World Translation\nOmutuukirivu n’abeesigwa bazikirira (1, 2)\nObwenzi bwa Isirayiri obw’eby’omwoyo bwogerwako (3-13)\nEbigambo ebibudaabuda abanakuwavu (14-21)\nAbabi balinga ennyanja esiikuuse (20)\nAbabi tebalina mirembe (21)\n57 Omutuukirivu azikiridde,Naye tewali afuddeyo. Abantu abeesigwa baggibwawo,*+Ne wataba muntu yenna akitegeera nti omutuukirivu aggiddwawoAleme kutuukibwako kabi. 2 Ayingira mu mirembe. Abo bonna abatambulira mu bugolokofu bagalamira mu ntaana zaabwe.* 3 “Naye mmwe musembere,Mmwe abaana b’omukazi omulogo,Mmwe abaana b’omwenzi era malaaya: 4 Ani gwe musekerera? Ani gwe mwasamiza akamwa era ne mumusowolera olulimi? Temuli baana ba kwonoona,Abaana b’obulimba,+ 5 Abo abeemalidde ku kuweereza bakatonda ab’obulimba mu miti eminene,+Wansi wa buli muti ogulina ebikoola ebingi,+Abattira abaana mu biwonvu,+Mu mpompogoma z’enjazi? 6 Olonzeewo amayinja amaweweevu ag’omu kiwonvu.+ Ago gwe mugabo gwo. Ogafukira ebiweebwayo eby’eby’okunywa era owaayo ebirabo gye gali.+ Ebyo biyinza okunsanyusa? 7 Wayala ekitanda kyo ku lusozi oluwanvu era olugulumivu,+N’oyambuka eyo okuwaayo ssaddaaka.+ 8 Oteeka ekijjukizo kyo emabega w’oluggi n’omwango. Wandeka ne weeyambula;Wayambuka n’ogaziya ekitanda kyo. Wakola nabo endagaano. Wayagala okwebaka nabo ku kitanda kyabwe,+Era watunuulira ebitundu by’omusajja eby’ekyama.* 9 Wagenda eri Mereki* ng’olina amafutaEra ng’olina eby’akaloosa bingi. Watuma ababaka bo ewala,Bw’otyo n’okka emagombe.* 10 Wategana nnyo ng’otambulira mu makubo go amangi,Naye tewagamba nti, ‘Tekigasa!’ Waddamu okufuna amaanyi. Ye nsonga lwaki tolekera awo.* 11 Ani gwe watya era n’otekemukaOlyoke otandike okulimba?+ Tewanzijukira.+ Tewafaayo.+ Saasirika era ne sibaako kye njogera?+ Kyewava olaga nti tontya. 12 Nja kumanyisa obutuukirivu bwo+ obw’obukuusa n’ebikolwa byo,+Era tebijja kukugasa.+ 13 Bw’onoosaba obuyambi,Ebifaananyi byo bye wakuŋŋaanya tebijja kukuyamba.+ Byonna empewo ejja kubitwala,Omukka obukka ogussibwa gujja kubifuumuula,Naye oyo addukira gye ndi ajja kusikira ensiEra ajja kubeera ku lusozi lwange olutukuvu.+ 14 Kijja kugambibwa nti, ‘Mukole oluguudo, Mukole oluguudo! Muteeketeeke ekkubo!+ Muggye emisanvu mu kkubo ly’abantu bange.’” 15 Kubanga bw’ati Oyo Ali Waggulu era Agulumidde bw’agamba,Oyo abeerawo emirembe n’emirembe+ era alina erinnya ettukuvu:+ “Mbeera mu kifo ekya waggulu era ekitukuvu,+Kyokka era mbeera n’abo abanyigirizibwa* era abeetoowaze,Okuzza obuggya omwoyo gw’abanaku,N’okuzza obuggya omutima gw’abo abanyigirizibwa.*+ 16 Kubanga siribalwanyisa mirembe gyonnaEra sirisigala nga ndi musunguwavu ekiseera kyonna;+Kubanga omwoyo gw’omuntu guyinza okunafuwa olw’okubeera nze,+Era n’ebitonde ebissa omukka bye nnakola. 17 Nnamusunguwalira olw’okuba yeenoonyeza ebintu mu makubo amakyamu,+Kyennava mmukuba, ne mmwekweka, era ne nsunguwala. Naye yeeyongera kweyisa nga kyewaggula,+ ng’atambulira mu kkubo ly’omutima gwe. 18 Ndabye amakubo ge,Naye nja kumuwonya+ era mmukulembere,+Nja kuddamu okumubudaabuda,+ awamu n’ababe abakungubaga.”+ 19 “Ntonda ekibala ky’emimwa. Emirembe egitaggwaawo gijja kuweebwa oyo ali ewala n’oyo ali okumpi,”+ Yakuwa bw’agamba,“Era nja kumuwonya.” 20 “Kyokka ababi balinga ennyanja esiikuuse etasobola kuteeka,Amazzi gaayo gafuukuula omuddo gw’omu nnyanja n’ebitosi. 21 Ababi tebalina mirembe,”+ Katonda wange bw’agamba.\n^ Kwe kugamba, bafa.\n^ Obut., “ku bitanda byabwe.”\n^ Kiyinza okuba kitegeeza okusinza ebifaananyi.\n^ Era kiyinza okuvvuunulwa, “kabaka.”\n^ Obut., “tokoowa.”\n^ Oba, “abeenenyezza.”


Bukedde Online - Basonze ku kyasse omugagga Charles Muhangi\nAbaali abakuumi ba Bbanka enkulu baziddwa...\nAmangu ddala nga Muhangi yaakafa, abamu ku baasooseewo baagambye nti afudde bulwadde bwa sukaali kubanga nti bumaze ekiseera nga bumutawaanya.\nNnamwandu wa Muhangi wakati ng'akaaba\nBaakijjulirizza n’eddagala omuli n’empeke wamu n’ery’okunywa lye baasanze mu kisenge kya Muhangi mwe yafiiridde nga kigambibwa nti ly’abadde amira okukkakkanya obulumi.\nKyokka abamu ku ba famire ne mikwano gya Muhangi bino baabiwakanyizza nga basonga ku gwe baayise omupango era nga bateebereza nti omuntu waabwe yandiba nga yaweereddwa butwa.\nMukwano gwe era musuubuzi munne, Charles Karangwa yagambye nti ye yasembye okubeera ne Muhangi mu bbaala e Munyonyo (erinnya lirekeddwa) era ateebereza nti awo we yafunidde ekizibu.\nAba A - Plus nga batwala omulambo gwa Muhangi mu ddwaaliro e Mulago gye baagukoleddeko oluvannyuma neguggyibwayo ne gutwalibwa mu kifo kya kkampuni ya A Plus e Mmengo we bakuumira emirambo nga balinda okugiwa abooluganda.\nNti alina omuntu atakolagana na Muhangi gwe yalabye mu kifo ekyo ng’ali mu kafubo n’omu ku bawala b’ebbaala ate omuwala oyo ye yabakozeeko era ebyo yabigassegasse amaze kufuna mawulire nti mukwano gwe afudde.\nMinisita Karooro Okurut ng'akungubagira Muhangi. Ku ddyo y'omu ku booluganda\nKyokka muliranwa Brig. Kwiringa akola mu kitongole ekikola ku densite z’eggwanga era nga y’omu ku baasoose awaka yagambye nti basabira wamu ne mukyala Muhangi ku Watoto kyokka buli Lwakusatu bakung'aanira mu maka ga Brig. Kwiringa ne basabira awo.\nAmaka ga Muhangi\nYagasseeko nti mu kusaba kw’Olwo- kusatu oluwedde, mukyala Muhangi yabasaba bamwegatteko mu kusabira bba kubanga sukaali amuli bubi era ne basaba.\nAbantu nga bakungubagira Muhangi\nSsentebe wa LC I Robert Bwire yagambye nti naye baamukubidde ssimu nti omutuuze we afunye obuzibu era okutuuka yasanzeewo Dr. Kaggwa eyamutegeezezza nti Muhangi yabadde yafudde dda.\nWaabaddewo okusika omuguwa ng’ekiwayi ekikulirwa omugagga Hassan Basajjabalaba kigamba nti poliisi okutwala omulambo, balina okusooka okufuna omusawo owaabwe agwekebejje.\nKyokka oluvannyuma bakkirizza poliisi n’egutwalibwa e Mulago okugwekebejja.\nAbooluganda abamu baagendeddeko okulaba lipoota y’abasawo ky’evaayo nakyo ku kituufu ekyasse Muhangi.\nNg’oggyeeko obusuubuzi n’emirimu gy’okusaabaza abantu, Muhangi yayatiikirira nnyo nga kafulu mu mmotoka z’empaka bwe yawangula engule ya Afrika. EBIRALA, P6,


1 Ebyomumirembe 6 Endagaano Enkadde nʼEndagaano Empya (LCB)\n6 Batabani ba Leevi baali\n3 Ate abaana ba Amulaamu baali\n8 Akitubu n’azaala Zadooki,\n10 Yokanaani n’azaala Azaliya (oyo ye yaweerezanga nga kabona mu yeekaalu sulemaani gye yazimba mu Yerusaalemi);\n13 Sallumu n’azaala Kirukiya,\n14 Azaliya n’azaala Seraya,\n15 Yekozadaki yatwalibwa mu buwaŋŋanguse Mukama bwe yawaayo Yuda ne Yerusaalemi mu mukono gwa Nebukadduneeza.\n16 Batabani ba Leevi baali\n19 Batabani ba Merali baali\n22 Bazzukulu ba Kokasi baali\n24 Takasi muzzukulu we, Uliyeri muzzukulu we, Uzziya muzzukulu we, ne Sawuli muzzukulu we.\nne Nakasi, 27 ne Eriyaabu,\n28 Batabani ba Samwiri baali\n31 Bano be basajja Dawudi be yalonda okukulira eby’ennyimba mu nnyumba ya Mukama, essanduuko ng’eteekeddwamu. 32 Baaweererezanga mu nnyimba mu maaso g’ekuŋŋaaniro ey’Eweema ey’Okusisikanirangamu, okutuusa Sulemaani lwe yazimba yeekaalu ya Mukama mu Yerusaalemi. Era bakolanga emirimu gyabwe, nga bagoberera ebiragiro ebyabaweebwa.\n33 Bano be basajja abaaweerezanga, wamu ne batabani baabwe:\n37 muzzukulu wa Takasi, muzzukulu wa Assiri,\n38 muzzukulu wa Izukali, muzzukulu wa Kokasi,\n39 Kemani yalina muganda we Asafu eyamuyambangako mu mulimu ogwo, era n’ab’enju ye baali bwe bati:\n48 Baganda baabwe Abaleevi baavunaanyizibwanga okukola emirimu gyonna egy’omu Weema, ye Nnyumba ya Katonda.\n49 Naye Alooni ne batabani be ne bazzukulu be, be baawangayo ku kyoto ebiweebwayo ebyokebwa ne ku kyoto eky’okwoterezangako obubaane olw’ebyo byonna ebyakolebwanga mu Kifo ekisinga Obutukuvu, olw’okutangirira Isirayiri, nga Musa, omuddu wa Katonda bwe yalagira.\nmuzzukulu we Akitubu, 53 muzzukulu we Zadooki,\n54 Bino by’ebifo ebyabaweebwa okutuulamu ng’ensi yaabwe era bino bye byali biweereddwa bazzukulu ba Alooni Abakokasi, kubanga be baasooka okufuna omugabo.\n55 Baaweebwa Kebbulooni mu nsi ya Yuda, n’amalundiro agakyetoolodde, 56 naye ennimiro n’ebyalo ebyetoolodde ekibuga ekyo, byaweebwa Kalebu mutabani wa Yefune. 57 Bazzukulu ba Alooni baaweebwa Kebbulooni, ekibuga eky’okwekwekamu, Libuna n’amalundiro gaakyo, 58 Kireni n’amalundiro gaakyo, Debiri n’amalundiro gaakyo, 59 Asani n’amalundiro gaakyo, ne Besusemesi n’amalundiro gaakyo.\n60 Ate n’okuva eri ekika kya Benyamini baaweebwa Gibyoni[a] ne Geba, ne Allemesi, ne Anasosi wamu n’amalundiro gaabyo. Ebibuga byonna awamu ebyaweebwa Abakokasi byali kkumi na bisatu.\n64 Awo Abayisirayiri ne bawa Abaleevi ebibuga ebyo ne babaweerako n’amalundiro byabyo.\n67 Okuva eri ensi ya Efulayimu baaweebwa Sekemu, ekibuga ky’obuddukiro, Gezeri, 68 ne Yokumyamu, ne Besukolooni, 69 ne Ayalooni ne Gasulimmoni, n’amalundiro gaabyo.\n71 Abagerusomu baaweebwa ebifo bino wansi:\n72 Okuva eri ekika kya Isakaali baafuna Kedesi, Daberasi 73 Lamosi ne Anemu wamu n’amalundiro gaabyo (byako);\n74 okuva eri ekika kya Aseri, baafuna Masali, Abudoni, 75 Kukkoki ne Lekobu wamu n’amalundiro gaabyo;\n76 n’okuva eri ekika kya Nafutaali baafuna Kedesi eky’omu Ggaliraaya, ne Kammoni ne Kiriyasayimu wamu n’amalundiro byako.\n78 okuva eri ekika kya Lewubeeni, emitala wa Yoludaani ku luuyi olw’ebuvanjuba lw’e Yeriko, baafuna Bezeri ekiri mu ddungu, Yaza, 79 Kedemosi ne Mefaasi wamu n’amalundiro byabyo;\n80 n’okuva eri ekika kya Gaadi baafuna Lamosi ekiri mu Gireyaadi, Makanayimu, 81 Kesuboni ne Yazeri wamu n’amalundiro byabyo.


Bukedde Online - Akulira abakozi e Lira awoza gwa kukumpanya kawumbi\nAkulira abakozi e Lira awoza gwa kukumpanya kawumbi\nAbasiraamu bategese olusirika lw'abavubuka...\nTivu yakwatibwa akakiiko akaateekebwawo pulezidenti okunoonyereza ku nguzi ssaako enkola y’emirimu mu bakozi ba gavumenti akakulemberwa Lt. Col. Edith Nakalema, oluvannyuma lw’okutemezebwako nti Tivu ne banne okuli Geoffrey Ebonga ne Olwa Bonifance Odora bakozesa bubi ofiisi zaabwe.\nCAO wa Lira Mark Tivu (ku kkono) ku kkooti ewozesa abakenuzi e Kololo gy'avunaaniddwa emisango gy'okukozesa obubi ofiisi.\nAKULIRA abakozi mu munipaali y’e Lira asimbiddwa mu kkooti n’avunaanibwa emisango 15 egy’okukozesa obubi ofiisi, okubulankanya ssente ssaako okufiiriza gavumenti ssente ezikunukkiriza mu kawumbi kalamba.\nMark Tivu 56, omutuuze mu Ereda zooni ku munipaali y’e Lira yasimbiddwa mu maaso g’omulamuzi Moses Nabende n’avunaanibwa emisango gino kyokka n’agyegaana.\nKigambibwa nti mu mwaka 2016/2017 ne 2017 /2018 baggyayo obukadde 307 era ne bazisaasaanya mu byabwe oluvannyuma ne bategeeza nti zaakola ku mirimu gy’okukola enguudo, obukadde 74 ku by’obulamu, obukadde 54, 45, 11, 91 , 15 ssaako ssente endala nga zonna tezaakola bye zaali zirina okukola.\nLooya wa Tivu, Caleb Alaka yasabye kkooti ekkirize omuntu we yeeyimrirwe kubanga musajja wa buvunaanyizibwa, akuze mu myaka, alina amaka ag’enkalakkalira ng’ate aleese abamweyimirira mu kkooti abasaanidde.\nOmuwaabi wa gavumenti, Mariam Acio yategeezezza omulamuzi nti okunoonyereza kukyagenda mu maaso wabula omulamuzi Moses Nabende yakkirizza Tivu okweyimrirwa ku bukadde 12 ez’obuliwo ze yasasudde mu bbanka n’abamweyimiridde bana obukadde 200 ezitali za buliwo buli omu .\nOmulamuzi era yalagidde Tivu obutaddamu kulinnya kigere mu ofiisi ye okutuusa ng’okunoonyereza mu misango egimuvunaanibwa kuwedde.\nOmusango gwakuddibwamu nga May 21.\nCAO Mark Tivu,\nEmisango 15 egy'okukozesa obubi ofiisi


Bukedde Online - Stella Nyanzi bamutwala mu kkooti\nStella Nyanzi bamutwala mu kkooti\nPoliisi ekutte emifaliso emijingirire\nBasudde ebintu by'omugagga ebweru nnyina n...\nPOLIISI etegeezezza nti yadde Dr. Stella Nyanzi akyagaanyi okukola sitetimenti, balina obujulizi obumala okumutwala mu kkooti okumuggulako omusango.\nOmwogezi w’ekitongole kya poliisi ekibuuliriza ku misango, Vincent Ssekate yagambye nti ekya Nyanzi okugaana okukola sitetimenti ng’agendera ku biragiro bya balooya be tekimuyinula kubanga obujulizi bwe balina ne bw’aba takoze sitetimenti bumala.\nNyanzi akuumibwa ku SIU e Kireka oluvannyuma lw’okukwatibwa poliisi y’e Wandegeya wiiki ewedde gye yali agenze okusaba obukuumi mu kwekalakaasa kwe yali ategeka olwa yunivasite e Makerere okugaana okumuzza ku mulimu so ng’akakiiko kaawuliriza ensonga ze ne kasalawo nti baali baamugoba mu bukyamu ne kalagira adde ku mulimu.\nNyanzi ekyamukwasizza by’ebigambo bye yateeka ku mukutu gwe ogwa “Facebook” ng’avuma Pulezidenti Museveni ebigambo ebiwemula nga mw’atadde n’okuyingizaamu nnyina (maama wa Museveni).\nKinajjukirwa nti Nyanzi akyalina omusango omulala ku kkooti ya Buganda Road ng’era gwekuusa ku kuvuma pulezidenti Museveni bwe yamugeraageranya ku butuuliro.\nOmusango guno gwayimirizibwa nga bwe balindirira kkooti ya Ssemateeka okusalawo oba nga etteeka lya Mental Treatment Act gavumenti lye yali yeesigamako okusaba Nyanzi atwalibwe e Butabika akeberebwe oba omutwe gwe gukola bulungi terityoboola ddembe ly’abantu olw’ensonga nti lyabagibwa mu biseera bya bafuzi b’amatwale.\nmaama wa Museveni\nEyafuna omusajja mu Banoonya amukubye embaga makeke\nDon Zella, eyali muninkini wa Big Eye kyaddaaki afunye amubiita


Obukwakkulizo—Ebikwata ku Mateeka by’Olina Okumanya | JW.ORG\nBISOME MU Afrikaans Ahanta Aja Albanian Albanian Sign Language Alur Amharic Arabic (Iraq) Arabic (Jordan) Arabic (Lebanon) Arabic (Syria) Argentinean Sign Language Armenian Armenian (West) Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Batak (Toba) Bengali Betsimisaraka (Northern) Betsimisaraka (Southern) Bicol Bislama Bissau Guinean Creole Blackfoot Bomu Bosnian British Sign Language Bulgarian Cambodian Catalan Cebuano Changana (Zimbabwe) Chichewa Chilean Sign Language Chin (Falam) Chin (Hakha) Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga (Malawi) Chitonga (Zimbabwe) Chitumbuka Chiyao Chokwe Cinamwanga Congolese Sign Language Costa Rican Sign Language Croatian Croatian Sign Language Czech Dagaare Dangme Danish Diola Dogon (Toro So) Douala Drehu Dutch Dutch Sign Language Ecuadorian Sign Language Edo English Esan Estonian Estonian Sign Language Ewe Fante Faroese Fataluku Fijian Finnish Finnish Sign Language Fon Frafra French French Sign Language Frisian Fulfulde (Cameroon) Ga Galician Garifuna Georgian German Ghanaian Sign Language Greek Greenlandic Guarani Guatemalan Sign Language Guerze Gun Guéré Haitian Creole Haya Hebrew Hiligaynon Hindi Hmong (White) Honduras Sign Language Hungarian Iban Ibinda Icelandic Igbo Iloko Indonesian Indonesian Sign Language Irish Irish Sign Language Isoko Israeli Sign Language Italian Italian Sign Language Ivorian Sign Language Japanese Japanese Sign Language Javanese Jula Kabiye Kabuverdianu Kachin Kalanga (Zimbabwe) Karen (S'gaw) Kazakh Kikaonde Kikongo Kikuyu Kimbundu Kinyarwanda Kirghiz Kisi Kongo Konkani (Devanagari) Konkani (Roman) Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Latgalian Latvian Latvian Sign Language Lingala Lithuanian Logo Loma Low German Lucholi Luganda Lunyankore Luswayiri Lutoro Luwalabu Macedonian Macushi Madagascar Sign Language Madura Maithili Makasae Malagasy Malawi Sign Language Malay Malayalam Malaysian Sign Language Mam Mambae (Ermera) Mandinka Mandjak Mangbetu Maninkakan (Eastern) Mano Marathi Mauritian Creole Mazahua Mende Meru Mexican Sign Language Mingrelian Mixtec (Huajuapan) Mizo Mongolian Moore Myanmar Myanmar Sign Language Nahuatl (Huasteca) Nambya Ndebele (Zimbabwe) Ndonga Nepali Nepali Sign Language New Zealand Sign Language Newari Ngangela Nias Nicaraguan Sign Language Nigerian Pidgin Niuean Nivaclé Norwegian Nyaneka Nzema Obolo Olulimi lwa Bakiggala Olukozesebwa mu Ethiopia Olulimi lwa Bakiggala Olukozesebwa mu Nigeria Oromo Otomi (Mezquital Valley) Panamanian Sign Language Pangasinan Papel Papiamento (Aruba) Papiamento (Curaçao) Pemon Pennsylvania German Persian Piaroa Pidgin (Cameroon) Pilagá Polish Polish Sign Language Pomeranian Portuguese (Brazil) Portuguese (Portugal) Pular Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Cuzco) Quechua (Huaylla Wanca) Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Santiago del Estero) Quichua (Tena) Rarotongan Romanian Romany (Albania) Romany (Argentina) Romany (Eastern Slovakia) Russian Salvadoran Sign Language Saramaccan Sarnami Sehwi Senoufo (Cebaara) Sepedi Serbian (Cyrillic) Serbian (Roman) Serer Setswana Shona Shuar Shughni Sidama Sindhi (Arabic) Sinhala Slovak Slovenian Somali Spanish Spanish Sign Language Sranantongo Susu Svan (Lower) Svan (Upper) Swati Swedish Swedish Sign Language Tagalog Tahitian Taiwanese Sign Language Tajiki Tandroy Tankarana Tarascan Tatar Telugu Tetun Dili Thai Thai Sign Language Ticuna Tigrinya Tiv Toba Tojolabal Tok Pisin Tongan Toupouri Turkish Ukrainian Umbundu Urdu Urhobo Uruguayan Sign Language Uruund Uzbek Uzbek (Roman) Valencian Venezuelan Sign Language Vezo Vietnamese Voru Wallisian Waray-Waray Welsh Wichi Wolof Xhosa Yoruba Yukpa\nEbikwata ku Mateeka by’Olina Okumanya\nOmukutu guno gwateekebwawo aba Watchtower Bible and Tract Society of New York, Inc. (“Watchtower”). Okuggyako nga kiragiddwa bulala, ebintu byonna ebiri ku mukutu guno aba Watch Tower Bible and Tract Society of Pennsylvania, Inc. be babirinako obwannannyini.\nAdobe n’akafaananyi ka Adobe, Acrobat n’akafaananyi ka Acrobat bubonero obumanyiddwa mu mateeka obukozesebwa aba Adobe Systems Incorporated. iTunes ne iPod bubonero obumanyiddwa mu mateeka obukozesebwa aba kampuni ya Apple Inc. Obubonero obulala bwonna obumanyiddwa mu mateeka obw’engeri eyo nabwo buliko bannannyini bwo.\nObukwakkulizo era n’Olukusa olw’Okukozesa Omukutu Guno\nBuno bwe Bukwakkulizo obukwata ku ngeri gy’osaanidde okukozesaamu omukutu guno. Bw’okozesa omukutu guno, kiba kiraga nti okkirizza okugondera Obukwakkulizo Buno bwonna. Bw’oba nga tokkiriziganya nabwo bwonna oba obumu ku bwo, tosaanidde kukozesa mukutu guno.\nEngeri entuufu ey’okukozesaamu omukutu guno y’eruwa? Osobola okulaba, okuwanula oba okuprintinga ebifaananyi, ebitabo, ennyimba, vidiyo (“Ebiri ku Mukutu Guno”) n’obikozesa ggwe ku bubwo kasita oba nga tolina na kamu ku Bukwakkulizo obwo obulagiddwa wammanga k’omenye. Bwe kityo nno, tokkirizibwa:\nKuggya Ebiri ku Mukutu Guno n’obiteeka ku mukutu omulala ogwa Intaneti (ka gubeere gwa ngeri ki);\nKukoppolola Bintu ku mukutu guno n’Oddamu n’Obifulumiza awalala wonna;\nKukoppa oba Kukoppolola ebiri ku mukutu guno olw’ekigendererwa eky’okubitunda oba okubifunamu ssente (ka kibe nti tolina magoba gonna g’ofunamu); kino era kitegeeza nti tokkirizibwa kubunyisa eri abalala programu (applications) za kompyuta z’osanze ku mukutu guno;\nKujja ku mukutu guno ng’olina ekigendererwa eky’okufunako source code oba okukuŋŋaanya data ali ku mukutu guno;\nKukozesa bubi mukutu guno oba ebiguliko, gamba ng’okutaataaganya ebiri ku mukutu guno oba okugutuukako ng’okozesa enkola etali emu ku ezo ezirambikiddwa waggulu;\nKukozesa mukutu guno mu ngeri yonna eguviirako okwonooneka oba esobola okuguviirako okwonooneka oba okuba nti tegukyasobola kukozesebwa balala; era tokkirizibwa kugukozesa mu ngeri emenya amateeka oba ekontana n’amateeka oba ey’akabi mu ngeri yonna;\nKukozesa mukutu guno mu ngeri yonna eyeekuusa ku by’obusuubuzi.\nObukwakkulizo Bwe Bumenyebwa\nNga kino tekikontana na buyinza obulala aba Watchtower bwe balina okusinziira ku Bukwakkulizo Buno, singa obaako Akakwakkulizo konna ku buno k’omenya, aba Watchtower bajja kubaako kye bakolawo, era nga kino kisobola okuzingiramu obutaddamu kukukkiriza kukozesa mukutu guno, okuziyiza kompyuta eziriko endagiriro yo eya IP, okusaba kampuni ekutuusaako intaneeti obutakuganya kutuuka ku mukutu guno oba okukutwala mu mbuga z’amateeka.\nObukwakkulizo Obuba Bukyuseemu\nOluvannyuma lw’ekiseera aba Watchtower bayinza okukyusaamu mu Bukwakkulizo buno. Obukwakkulizo obuba bukyusiddwa butandika okukola okuva ku lunaku olwo lwennyini lwe buba bukyusiddwa ku mukutu gwaffe. Osabibwa okukebera ku muko guno buli luvannyuma lwa kiseera osobole okuba ng’omanyi bulungi obuba buliwo mu kiseera ekyo.\nAmateeka n’Obuyinza bwa Kkooti\nObukwakkulizo buno bujja kutaputibwanga okusinziira ku mateeka agafuga Essaza lya New York, U.S.A. Ensonga yonna eyeetaaga okugenda mu mbuga z’amateeka nga yeekuusa ku Bukwakkulizo buno erina kutwalibwa mu emu ku kkooti eziri mu Ssaza lya New York, U.S.A.\nSinga kkooti esalawo okufiisa akamu ku Bukwakkulizo obwo waggulu oba okugamba nti oyo akamenye tayinza kuvunaanibwa, obukwakkulizo obulala busigala bukola. Aba Watchtower bwe balemererwa okukwasisa mu mateeka akamu ku Bukwakkulizo obwo kiba tekitegeeza nti akakwakkulizo ako kaggiddwawo oba nti baggiddwako obuyinza obw’okukateekawo.\nObukwakkulizo Buno ye ndagaano eriwo wakati wo n’aba Watchtower ku bikwata ku ngeri gy’osaanidde okukozesaamu omukutu guno, era buzze mu kifo ky’endagaano endala zonna ezibaddewo wakati wo naffe ku bikwata ku ngeri gy’osaanidde okukozesaamu omukutu guno.\nWeereza Abalala Weereza Abalala Ebikwata ku Mateeka by’Olina Okumanya


Bukedde Online - Eyeekiika mu bba wa Rema aggyeeyo omusango\nEyeekiika mu bba wa Rema aggyeeyo omusango\nMukula atutte Bryan White mu kkooti lwa bbanja...\nAb’e Namanve balaajanidde ab’ekitongole kya...\nOMUSAJJA eyavaayo ne yeesimba mu bba wa Rema, abamu kye baataputa ng’ayagala okugootaanya emikolo gy’okwanjula, aggyeeyo ebbaluwa gye yawandiikira akakiiko akaluhhamya abasawo ke yali asaba kamukangavvule (Hamzah Sebunya) ng’amulumiriza nti yeefuulira omulwadde we n’amuganza.\nRema ne Ssebunnya\nSharif Ssentongo Nambale ng’ayita mu munnamateeka we Erias Nalukoola, yawandiikira akakiiko ka Allied Health Proffesional Council ng’asaba banoonyereze ku Sebunya ng’alumiriza nti bano okwagalana, Rema yali agenze kumujjanjaba ekikontana n’amateeka agafuga abasawo.\nKyokka oluvannyuma kyazuulwa nti tewali bukakafu bulaga nti Sebunya yali abaddeko omusawo wa Rema.\nMunnamateeka Nalukoola eyali mu nsonga zino bwe yatuukiriddwa, yakakasizza\nnti ebbaluwa baagiggyeeyo n’annyonnyola nti omuntu we ekintu kye yali anoonya\nyakifunye era oluvannyuma baawandiikidde akakiiko ke kamu nga baggyayo ebbaluwa gye baasooka okuwandiika.\nWabula wadde Nalukoola yategeezezza bwatyo, naye ensonda zaategeezezza nti Ssentongo bwe yawandiika ebbaluwa eno, abantu bangi baakwatibwako nga bakiraba nga awali olukwe lw’okugootaanya emikolo gya Rema.\nBannaddiini nga bakulemberwa Sheikh Nuhu Muzaata, baatuukirira Ssentongo ne\nNalukoola ne boogera nabo ku nsonga y’ebbaluwa gye baawandiika era gye byaggweera nga bakkiriziganyizza.\nKigambibwa nti Ssentongo yeetondera Sebunya olw’obutasooka kwetegereza nsonga nga tannawandiika bbaluwa.\nKyokka Ssentongo bwe yatuukiriddwa yagambye nti ekimu ku byasinga okumuggyisaayo ebbaluwa eno, kwe kuba nti abantu be yali ayogerako\nBasiraamu banne ate Baganda banne noolwekyo yeekuba mu kifuba ebintu n’abikomya awo.\nYagambye nti ekirala, abakulembeze b’eddiini nga Sheikh Muzaata bwe baavaayo ne boogerako naye, tayinza kusigala ng’agugubidde ku ky’okuwaabira Sebunya kubanga\nbannaddiini bali waggulu we ate bw’otowa bakulembeze kitiibwa naddala ab’eddiini tekiraga mpisa.\nWabula yakiggumizza nti okuwandiika ebbaluwa yali talwana lutalo lwa Kenzo na Rema, naye yali ayagala kulwaniririra ddembe lya bantu naddala abakazi abakabassanyizibwa abasawo gye baba bagenze okujjanjabibwa.\nSheikh Muzaata ye yagambye nti nga munnaddiini yalina okuyingira mu nsonga zino kubanga obumu ku buvunaanyizibwa bwe, kutereeza nsonga zisobye era buli weetaagisa okutereeza ayingirawo n’atereeza.\nYalaze nti aboogerwako abatwala nga baana b’azaala nga bwe bafuna obuzibu tayinza\nkutuula butuuzi y’ensonga lwaki yabiyingiddemu.\nYagambye nti yandyagadde kumwonoonera linnya n’agamba nti olaba naye omukadde\nakuumye erinnya lye naye ate abaana bano abato bakyanoonya obulamu obulungi ku nsi.\nYe ssentebe w’enteekateeka z’emikolo, Hajji Issa Musoke yagambye nti bo ebyo baabiraba nga temuli kantu naye kati entegeka z’emikolo zigenda mu maaso naddala kati bw’olaba ng’ebintu nga bino ebibadde bigendereddwaamu okukotoggera\nbiwedde, kizzaamu amaanyi.\nYagambye nti mu kiseera kino Rema amaanyi agasizza nnyo kukuyimbira bawagizi be mu nnaku zino ezisigaddeyo ng’emikolo teginnabaawo era gye buvuddeko abadde mu bivvulu eby’enjawulo mu bitundu eby’enjawulo.


Bukedde Online - Eyakulembedde Odinga okusazaamu Uhuru azze yeediima okuva mu ssomero\nEyakulembedde Odinga okusazaamu Uhuru azze yeediima okuva mu ssomero\nYing. Badru Kiggundu yeewuunyizza ab’e Kenya...\nEngeri abazigu gye basse Omuchina\nJAMES Aggrey Orengo munnamateeka eyakulembeddemu Bannamateeka abaawolerezza omukago gwa NASA mu kkooti ensukkulumu okusazaamu obuwanguzi bwa Uhuru.\nOno azze awakanya buli Gavumenti eri mu buyinza.\nYagenda e Madagascar okusoma ne yeegatta n’abayizi ne bakulemberamu okwekalakaasa okwaggyako Pulezidenti Philibert Tsiranana.\nYali musaale mu kulwanyisa Pulezidenti Daniel Arap Moi okusumulula ebibiina byobufuzi e Kenya.\nOrengo yazaalibwa 1951. Yasoma mateeka mu University Of Nairobi nga munnabyabufuzi ali mu kibiina kya Orange Democratic Movement (ODM) ekya Odinga.\nAbadde mu bifo eby’enjawulo ng’omubaka wa palamenti, minisita, atwalibwa okubeera omu ku bannamateeka abasinga obulungi e Kenya.\nAbawagizi be olumu bamuyita Jim oba Bob ng’era muganzi mu bantu bawansi olw’okulwaniriranga ebibaluma.\nAlina abaana musanvu ne mukyala we Betty Murungi naye munnamateeka.\nEBYEWUUNYISA MU BULAMU BWA OREMGO:\nYava buto nga musajja muwakanyi. Yali ku ssomero mu kisulo ng’awa abakulembeze b’abayizi obuzibu. Olumu yasigalanga mu kisulo ng’agamba nti mulwadde kyokka nga bwe bamugamba okugenda mu ddwaaliro ng’abategeeza nti bw’awummulamu ne yeebaka asobola okutereera.\nBaamugoba emirundi mingi ku ssomero olw’effujjo n’okujeemera by’alowooza nti bimunyigiriza.\nBamwogerako nga munnabyabufuzi asibiddwa ennyo nga tewali kaduukulu ka poliisi e Nairobi ke batamusibiddemu. Yategeeza nti olumu yeeraliikirira poliisi bwe yamukwata n’emukuba nnyo omwana we eyali mu S.3 n’asaba emmundu abakube amasasi.\nAgamba nti abeera mumativu ng’akulembeddemu ensonga erimu okunyigiriza abalala n’agiwangula awatali kuyiwa musaayi.\nKu yunivasite yeenyigira nnyo mu kukulembera abayizi okwekalakaasa olw’ensonga ennene nga lwe baatemula JM Kariuki mu 1975.\nAjjukira bwe yali pulezidenti wa University Of Nairobi n’akulemberamu okwekalakaasa nga bawakanya Abayindi n’Abazungu. Abayizi bangi Abafi rika omwaka ogwo baali bagudde nnyo ebigezo.\n2007 – 2013 yali minisita mu gavumenti y’omukago gwa Raila Odinga ne Mwai Kibaki wabula yategeeza nti buli lwe yalabanga ebitatambula bulungi ng’ayagala kukunga bantu beekalakaase.\nOlumu yali mubaka mu palamenti nga balonze Musalia Mudavadi ku bwa minisita. Yagera Mudavadi atudde wakati wa Moi ne Nicholas Biwoti n’amutegeeza nti asobola okukulaakulana n’atuuka ku bifo ebya waggulu ssinga ayawukana ku mpisi ze yali atudde wakati. Sipiika yamuteeka ku nninga akimenyewo n’agaana, bwe yamuteekako akazito n’ategeeza nti: “kale neetondera empisi zonna eziri mu palamenti eno” Sipiika yalagira ne bamukasuka ebweru.\nYabadde musaale mu kuteeka akakiiko k’ebyokulonda ku nninga okuteeka mu nkola enkyukakyuka kkooti ensukkulumu ze yasemba zikolebwe mu musango gwe baawawaabira Uhuru mu 2014.\nYatabukako ne Odinga mu gya 1990 ne bava mu kibiina kya Ford Kenya. Yavuganya ku bukulembeze bwa Social Democratic Party, kyokka kati balinnya mu kimu ne Odinga.\nEmyaka gya 1980 yawangangukira e Uganda, Tanzania ne Zimbabwe.\nAbajaasi ba Kenya Air Force abaayagala okuwamba Moi mu 1982 baddukira e Tanzania.\nAb’e Tanzania abaayagala okuwamba Nyerere baddukira Kenya, Moi yawa akakwakkulizo nti okubawaayo ayagala Tanzania esooke emuwe Orengo n’abajaasi.\nKino kyakolebwa ne bamuzza e Kenya ne bamusiba.\nYategeeza nti baamukuba n’okumutulugunya okw’engeri yonna. . Abamawulire abazze batambula naye okukuba ebifaananyi n’okuwandiika ku nkung’aana z’akuba, bwe bataakubibwanga miggo nga babakuba ttiyaggaasi.\nAbaagalana abatakyatya kwasanguza byama bya mu kisenge ku bannaabwe\nE Kenya kiki ekiddako!\nNkyalese okuzaala lwa rugby - Wokorach


Bukedde Online - Abalamuzi kwe bagenda okusinziira okusala ogwa ‘Togikwatako’\nPoliisi ennyonnyodde ku kivvulu kya 'Kyalenga...\nENKYA ku Lwokuna, Kkooti ey’oku ntikko lw’egenda okuwa ensala yaayo ku musango gw’okujulira ku nsala ya kkooti etaputa Konsitityusoni abalamuzi baayo mwe baasalirawo nti Palamenti yayisa mu butuufu etteeka eriggyawo ekkomo ku myaka gya pulezidenti.\nOmusango gwaloopebwa abantu b’ebibiina eby’enjawulo omwali: munnamateeka Male Mabiriizi, Uganda Law Society n’ababaka mukaaga aboludda oluvuganya bonna awamu abaakuba ebituli mu nsala y’Abalamuzi ba kkooti etaputa Konsitityusoni abaatuula e Mbale ne bayisa ensala nti ekkiriza nti, Palamenti yakolera mu mateeka ng’eggya ekkomo ku myaka gya pulezidenti.\nEnsala y’enkya egenda kuweebwa abalamuzi musanvu abakulirwa Ssaabalamuzi Bart Katureebe, n’abalala okuli: Lillian Tibatemwa- Ekirikubinza, Stella Arach Amoko, Eldad Mwangusya, Jotham Tumwesigye, Rubby Opio-Aweri ne Paul Mugamba.\nAbalamuzi ensonga ze bagenda okuwaako ensala z’ezo abawaabi ze beemulugunyaako era ze bagamba nti kkooti kw’erina okusinziira okusazaamu byonna ebyayisibwa. Eky’okuggya ekkomo ku myaka gya pulezidenti balumiriza nti kyayisibwa mu bukyamu kuba kyetobekamu emivuyo omwali n’amagye okukuba ababaka ba Palamenti.\nMabiriizi agamba nti, Kkooti ya Ssemateeka yalina kyekubira era ng’emirundi mingi baamugaananga n’okunnyonnyola ensonga ze. Wadde ng’omuduumizi w’eggye Gen. David Muhoozi n’akulira eggwanika lya Gavumenti Keith Muhakanizi baggyibwako obujulizi, kyokka tebwayogerwako mu kiseera ky’okuwa ensala.\nMabiriizi yali ayagala n’okukunya Muhoozi butereevu kyokka n’ataweebwa mukisa. Mabiriizi era awakanya ekya Kkooti ya Ssemateeka okugaana okumuwa obukadde 20 ezaalagibwa okuweebwa bannamateeka n’atazifuna olw’okuba talina bbaluwa emukkiriza kuwoleza mu kkooti. Agamba nti yeewolereza nga munnamateeka omulala yenna era yateekamu ssente ze era ayagala bamuliyirire.\nEky’okuggya ekkomo ku myaka gya Pulezidenti bakigeraageranya n’ekikolwa kya Pulezidenti Idi Amin eyeerangirira okubeera pulezidenti obulamu bwe bwonna era n’aggyawo n’okulonda. Pulezidenti Museveni ng’eyali aganyulwa obutereevu mu kuggya ekkomo ku myaka, kyali kikyamu okukkiriza okuyisa etteeka ng’akyali mu ntebe.\nYandisoose kuwaayo buyinza okukakasa nti yali teyeeyisiza tteeka limukwatako yekka. Abawaabi bagamba nti ebyafaayo bya Konsitityusoni ya Uganda byogera ku bumu, omwenkanonkano, enfuga ya demokulasiya n’enfuga y’amateeka era nga byonna tebyagobererwa.\nSipiika wa Palamenti, Rebecca Kadaga bakimussaako nti ebiwandiiko bye yaweereza Pulezidenti Museveni byaliko ebbaluwa enkyamu eya certificate of Financial Implication eyaliko ennaku z’omwezi ezaali zikyusiddwa.\nWaliwo n’ababaka abamu be bagamba abaggyibwako omukisa gw’okukiikirira abantu baabwe kuba baagobwa ng’ebula olunaku lumu okulonda kubeerewo. Kwaliko; Ibrahim Ssemujju Nganda, Allan Ssewanyana, Gerald Karuhanga, Jonathan Odur, Anthony Akol ne Mubarak Manyangwa.\nErias Lukwago, munnamateeka w’ababaka agamba nti ebbago ly’okuggya ekkomo ku myaka gya pulezidenti kyakukusibwa okuteekebwa ku biteeso ebyalina okuteesebwako nga December 20, 2017. Obuyinza bw’ebintu ebirina okuteesebwako bwa Business Committee era tekyayisibwayo nga bwe kirina okuba mu mateeka\nStella Arach Amoko,\nLukwago n'ababaka 6 bajulidde ku musango gwa 'Togikwatako'


Bukedde Online - Mbogo ne Kakungulu bakomyewo bayomba mu Badminton w'amasomero\nMbogo ne Kakungulu bakomyewo bayomba mu Badminton w'amasomero\nProline erwana kudda ku ntikko mu Big League...\nMisiri y'erondeddwa okutegeka eza AFCON 2019...\nABAYIZI ba Mbogo High ne Kakungulu Memorial SS ab’omuzannyo gwa Badminton bakomyewo okuva e Ghana nga bayomba olw’okubalemesa Zzaabu w’empaka za 2018 All Africa Secondary School Badminton games.\nAbazannyi okuva ku kkono, Tracy Naluwooza, Paul Makande, Husin Kobugabe, Brian Kasirye,Muzafaru Lubega ne Sharifa Wanyana.\nBannantameggwa b’empaka zino Kakungulu Memorial SS wamu ne Mbogo High ab’abadde ab’okubiri ku lukalu lw’Afrika mu muzannyo gwa Badminton w’abamasomero b’aganiddwa okuzannya omuzannyo gw’awamu (Team Event) oluvannyuma lw’okulererwa okuweza omuzannyi owokuna akola ttiimu ey’abazannyi bana abalina okwetaba mu muzannyo guno mu balenzi n’abawala.\nKino ky’alemesezza Kakungulu okweddiza omuddaali gwa Zzaabu nga bannantameggwa ate Mbogo High n’esubwa okuwangula ffeeza oba zzaabu mu kibuga Accra ekya Ghana gye b’abadde.\nBrian Kasiry kapiteeni w’abalenzi agamba nti ssi kya bwenkanya Ghana okubeefuulira n’ebagaana okuzannyisa abazannyi basatu wabula ne bacuusa nti balina kuba bana okubalemesa okweddiza empaka zino nga Uganda.\n“Ghana yatuliddemu olukwe ne yeekobaana n’abaddifiri okutugaana okuzannya nga beekwasa ttiimu obutawera ate nga bbo bwe bajja wano ewaffe mu 2017 baazannyisa abazannyi basatu ne tubaleka,” Kasirye bwe yeemulugunyizza.\nUganda yasobodde okwetaba mu nzannya eza “singles”, “Doubles” ne “Mixed” era n’ewangula emiddaali gy’ekikomo 9 n’ogwa zzaabu gumu(Men’s Single) ogw’awanguddwa Kapiteeni Brian Kasirye owa Kakungulu Memorial School.\nEmpaka zino zaazannyiddwa mu kibuga Accra ekya Ghana okuva nga December 13-20.


Habakkuk 1 KJV - Kaabakuuku 1 LCB | Biblica América Latina\nHabakkuk 1 KJV - Kaabakuuku 1 LCB\n1Buno bwe bubaka bwa Mukama, Kaabakuuku nnabbi bwe yafuna.\n2 Ayi Mukama, ndituusa ddi okukukaabirira\n3 Lwaki ondaga obutali bwenkanya\n4 Amateeka kyegavudde gatagonderwa\n5 “Mutunuulire amawanga, mwetegereze. Mwewuunyize ddala nnyo.\n6 Kubanga laba, nkuyimusiza Abakaludaaya,\n7 Ba ntiisa, batiibwa,\n8 Embalaasi zaabwe zidduka okukira engo,\n9 Bajja n’eryanyi bonna,\n10 Weewaawo, basekerera bakabaka\n11 Awo ne bayita nga bakunta ng’embuyaga;\n12 Ayi Mukama toli wa mirembe na mirembe,\n13 Amaaso go gajjudde obulongoofu tegatunula ku kibi,\n14 Kubanga abantu obafudde ng’ebyennyanja eby’omu nnyanja,\n15 Omulabe omubi abakwata bonna ng’eddobo,\n16 Kyava awaayo ssaddaaka eri akatimba ke\n17 Kale, bwe batyo bwe banaalekebwa okutikkula obutimba bwabwe,


Omugenzi Ezekiel Luggya Lwasi Bapere aziikiddwa mu kitiibwa e Nakaseeta, Mpigi ng'abalabirizi na bakungubazi batendereza omukululo gw'alese mu ggwanga ku myaka 75. Luggya Lwasi yafiira mu ddwaaliro e Mengo oluvannyuma lw'okulumizibwa mu lubuto.\nAbakungu okuva mu Gavumenti eyaawakati nabo beetabye mu kuziika Gen. Katumba Wamala ye yakiikiridde Pulezidenti, Meeya w'e Lubaga Nabbosa Ssebugwawo, Katikkiro w'ekika ky'e Ndiga Edward Ssemukuutu n'omubaka wa Katikamu North Ying. Abraham Byandaala.\nAbalabirizi abaasiimye omugenzi olw'emirimu gy'akoledde ekkanisa kwabaddeko Eria Paul Luzinda owe Mukono eyawummula, George William Ssenabulya owa Central Buganda eyawummula, Eridaadi Nsubuga owe Luweero ne Evans Mukasa Kisekka naye eyawummula.\nPulezidenti Museveni mu bubaka bwe yayisizza mu Gen. Katumba Wamala yasiimye emirimu omugenzi gy'akoledde ekkanisa okusingira ddala ku kiggwa ky'abajulizi e Namugongo.\nGen. Katumba Wamala yategeezza nti Pulezidenti yasiimye obwesigwa omugenzi bw'abadde alina ng'abadde akwata bulungi ssente z'okuzimba Namugongo era n'asuubiza okwongera okuwaayo ssente ku mirimu gy'Ekkanisa Yayanjudde obukadde 10, Pulezidenti bwe yawaddeyo ng'amabugo.\nSsaabalabirizi wa Uganda, Stanely Ntangali yasinzidde Nigeria n'aweereza obubaka bwe yayisizza mu Jackson Matovu n'asiima emirimu omugenzi gy'akoledde eggwanga ne kkanisa n'asaba abantu okumutwala ng'ekyokulabirako.\nOmulabirizi Eridard Nsubuga eyakulembedde okubuulira yagambye nti omugenzi abadde mweruufu, mwesigwa, omuteefu ate era omuwi w'amagezi n'amwebaza okuzimba ekkanisa e Mpigi. Omulabirizi George William Ssenabulya Omulabirizi wa Central Buganda eyawummula yasiimye emirimu Omugenzi gyakoledde ekkanisa nategeeza nti abadde akola ng'atawummula emisana n'ekiro okutuusa okufa.\nYeebazizza Ruth Nkoyooyo nnamwandu w'omugenzi Dr. Livingstone Nkoyooyo eyamugatta ku mugenzi era nga babadde bakolagana okuviira ddala nga batandika okuzimba Church House.Yakuutidde abantu obutakozesa mikono gyabwe kutta bannaabwe.\nOmulabirizi Evans Mukasa Kisseka yagambye nti bafiiriddwa omuntu abadde amanyi obunafu bwabwe ng'akoleredde Obulabirizi bw'e Luweero. Omulabirizi Jackson Matovu, ssentebe ku kakiiko akazimba Namugongo yategeezezza nti omugenzi abadde mugezi ng'abadde amanyi bwino yenna akwata ku Namugongo. Rev. William Mirimu Omusumba w'ekkanisa y'e Mpigi - Nakaseeta yalaze obweraliikirivu n'agamba nti omugenzi yabadde azimba ekkanisa yaabwe n'asaba abantu okubakwattizaako basobole okugimaliriza.\nIsreal Mayengo omukulembeze mu kibiina kya ‘Prostate Gland Intiative Uganda' ekiyamba okubunyisa amawulire agakwata ku kansa wa basajja n'okunoonya obuyambi eri abalina obulwadde buno ekyatandikibwawo omugenzi yategeezezza nti omugenzi abadde alumirirwa buli muntu


Bukedde Online - Omwana ky'akula alaba akitwala nga kikulu\nOmwana ky'akula alaba akitwala nga kikulu\nGenero Katumba tafiira ku bbala limu\nABAANA bayiga era ne bakoppa ebintu ebyo ebikolebwa abantu ababali ku lusegere, buli muzadde ky’okola ng’omwana alaba, akikwata bukusu era kizibu okukyerabira ate akitwala nga kikulu mu bulamu bwe era n’akigulumiza.\nKiggundu azannya ne mutabani we.\nEmbeera z’omwana n’empisa ze eza bulijjo, aziyiga ng’alabira ku bintu ebyo ebikolebwa abantu abamuli okumpi ne bato banne b’atera okuzannya nabo era abikoppera ddala n’abitwala nga bikulu mu bulamu bwe.\nJimmy Evans Obbo, omuwabuzi ku by’ekikugu ku mbeera z’abantu mu minisitule y’ekikula ky’abantu agamba: Engeri omwana gy’atabaganamu ne banne abalala nga bayita mu kuzannya, okuyimba, okumugerera engero, bikulu era bimuyamba ne bikuza embeera n’empisa ze ezaabulijjo, weesanga nti ssinga banne baazannya nabo babeera baasanyufu, ye ne bw’aba munyiivu, yeesanga asanyuse kuba y’embeera ebeerawo.\nMaama n’omwana nga booza engoye\nAbaana gye bakoma okubeera awamu ne bannaabwe, bayiga engeri y’okweyisaamu n’empisa ze bakula nazo, era weesanga ng’empisa omuntu z’atambula nazo mu bulamu, aziggya waka mu bantu abo b’akula nabo, ezo z’akula alaba azitwala nga kikulu mu bulamu bwe.\nEbyo ebikolebwa awaka omwana abitwala nga bikulu mu bulamu bwe, era bizimba empisa ze eza bulijjo, okugeza: Eddiini, okubuuza, okuyomba n’ebirala ebibeera awaka, omwana abitwala mu bulamu bwe.\nEddiini eyamba okuzimba empisa n’embeera z’abaana ennungi. Nze neewala okuyomba awaka era nfuba okubeera okumpi n’abaana bange bakule nga nange balina kye banjigirako ekyo ekiribeera ekyokulabirako mu bulamu bwabwe.\nBuli kyetukola n’abaana bange b’akitwala nga kikulu mu bulamu”.\nFrederick Robert Kiggundu omutuuze w’e Nyanama agamba: Buli lwe nzannya n’omwana wange ayongera okuntegeera n’okunjawula ku balala, afuna essanyu ate alamba ebyo bye tukola mu kaseera k’okuzannya.\nNtera okuleetayo bato banne ne tumuzannyisa ffenna, naye buli lw’andaba nga nkomyewo awaka, anzijukiza emizannyo egyo gyetubeera tukola nga; okukuba mu ngalo, okusiibula.\nOmuto ng’azannya ne munne.\nSsinga nkomawo nga nnyiize, n’antunuulira nga siseka, amanya nti waliwo ekikyamu era naye ng’anyiiga, kale nfuba okubikka ku bibeera binnyiizizza ne mbeera musanyufu mu maaso ge.\nBwe mba musanyufu naye abeera musanyufu, ate nange kinnyamba okuzuula ekiba kimutawaanya, ssinga ndaba nga tali mu mbeera za bulijjo ze tubeeramu, mmanya nti aliko ekimuluma ne nkinoonya ne muyamba.\nWadde omwana wange tannatandika kwogera, naye byonna bye tukola naye mu kuzannya, abikoppa era naye abikola mu biseera bye eby’eddembe.\nAbayizi battunse n'Abazungu mu mazina\nOwa bodaboda asse omuyizi eyagaanyi okumuddira\nAbazigu bakoonye enju 7 mu Ndeeba ne banyaga\nBukedde w'Olwokubiri muwoomu!\nBUKEDDE W'OLWOKUBIRI ALIMU EBIKULU BINO\nBINO BYE BIKULU EBIRI MU BUKEDDE W'OLWOKUBIRI


NUP N'Obukulembeze Bwayo Biriwo Mu Mateeka - Bobi Wine - Radio Simba - Ennene\nNUP n’Obukulembeze bwayo biriwo mu mateeka – Bobi Wine\nPulezidenti wa National Unity Platform Robert Kyagulanyi Ssentamu aka Bobi Wine avuddeyo ku Mw. Nkonge Moses Kibalama ne Mw. Ssimbwa Paul Kagombe; “Mu kadde kano Bannayuganda bangi balabye akatambi ka Mw. Nkonge Moses Kibalama ne Mw. Ssimbwa Paul Kagombe nga boogera ku nsonga za\nTukimanyi nti buno bukodyo bwabali mu buyinza okugezaako okutulemesa okulwanirira eddembe lyaffe. Enaku eziwerako essimu za Mw. Kibalama tezibaddeeko nga zo eza Mw. Ssimbwa sibeerako bwezivaako, nga azikwata yeyita musirikale nga ategeeza nga bwebamulina mu kaduukulu.\nKu Bbalaza ya wiiki eno Bannamateeka baffe bagenda mu Kkooti era bombi Mw. Kibalama ne Ssimbwa bakuba ebirayiro bya Kkooti era nebasaako omukono nga bawakanya omusango ogwatuwawabirwa n’ekibiina. Wabula kyatwewunyisa okutuuka ku Kkooti nga waliwo Munnamateeka gwetutamanyi nga agamba nti alina ebirayiro bya Kibalama ne Ssimbwa! Omulamuzi omuyivu yebuuza engeri abantu bebamu gyebasobola okussa emikono ku birayiro bibiri ebitakwatagana.\nKiswaza abatukulembera okulaba nti omuntu y’omu Kibalama eyalabikira ku TV emirundi egiwerako nga akakasa nga buli kimu kyetwakola kyakolebwa mu mateeka nga tukyuusa obukulembeze twagoberera amateeka! Bayagala Kkooti eyimirize emirimu gy’ekibiina naye Omulamuzi nagaana.\nBannayuganda banange kino kikakasa ekintu kimu; bano batutidde, bagezezaako emirundi mingi bagezezaako okutulemesa era bakyagezaako. Naye amaanyi g’abantu gajja kweyoleka.\nAmaka ga Kibalama kati gakuumwa maggye kitegeeza yakakiddwa okutwegaana aveeyo agambe nti buli ekyakolebwa tekyali mu mateeka.\nWiiki eziyise twafuna amawulire ku biki ebibadde bigenda mu maaso era obudde bwebunaaba butuuse tujja kubategeeza, naye mukadde kano ensonga z’amateeka katuzirekere Kkooti ezimalirize.\nKankozese omukisa guno okutegeeza Bannabyabufuzi nti Bannayuganda babalaba era akadde konna bajja kuwangula abo abakozesa ebifo byabwe mu by’obufuzi okwegagawaza.\nOyo yenna alyamu Abantu olukwe ajja kuvaayo era bangi bakyabawa enguzi. Kiswaza okulaba Mw. Kibalama nga agamba nti twamusuubuzi obukadde bwa ddoola 5 okukyuusa obuyinza bw’ekibiina. Kino temukiwa budde, tukimanyi bulungi nti ebbanga ddene Gavumenti egezaako okulaga nti tufuna ssente okuva ebweru! Mukimanye nti Bannayuganda si basiru. Tukimanyi nti ekiddako kyakuteeka ssente nnyingi eza Ddoola wamu n’ebyokulwanyisa mu mayumba gabanaffe naye ekyo nakyo kijja kugaana.\nNgumya Bammemba n’Abawagizi ba National Unity Platform nti weri era mu mu mateeka era nga kati tuteekateeka kuwa bantu bendera n’emirimu emirala.


Bukedde Online - Ssentongo wa Kyetume FC asiibuddwa mu ddwaaliro gye yaddusibwa ng'ekyenda kyesibye\nSsentongo wa Kyetume FC asiibuddwa mu ddwaaliro gye yaddusibwa ng'ekyenda kyesibye\nBannayuganda abali ebweru w'eggwanga baagala omubaka abakiikirira mu Palamenti\nKenzo alaze by'afunye gye yasibirwa mu Ivo...\nOMUTEEBI wa Kyetume FC mu liigi ya babinywera Robert Ssentongo asiibuddwa okuva mu ddwaliro gy’abadde ajjanjabirwa oluvannyuma lw’okulongoosebwa ekyenda ekyabadde kyesibye.\nKu Lwokutaano lwa wiiki ewedde Ssentongo 32, yaddusiddwa mu ddwaliro lya CBHC IV Kyetume Mukono nga biwala ttaka olw'ekyenda ekyali kyesibye, abasawo baakoze ekisoboka n'alongoosebwa era Mukama n'ayamba n'adda engulu.\nKu Mmande Ssentongo yasiibuddwa oluvannyuma lw'abasawo okukizuula ng'azze bulungi engulu era ng'asobola okufuna obujjanjabi ng'ava waka okukendeeza ku bisale by'Eddwaliro.\nReuben Mubiru ssentebe wa Kyetume FC agamba nti omuzannyi waabwe abadde amaze ebbanga ng'afuna okulumizibwa mu lubuto naye nga bw'afuna obujjanjabi obutonotono ate nga bw'azannya omupiira okutuusa wiiki ewedde embeera bwe yatabuse ne bamuddusa mu ddwaliro.\n"Mukama mulungi omuzannyi waffe yazze engulu era abasawo batukkirizza okumuzza awaka nga bw'afuna obujjanjabi bw'ekiwungu era tusuubira nti ajja kutereerera ddala addemu atuzannyire omupiira waakiri mu makkati ga sizoni ejja," Mubiru bwe yategeezezza.\nMubiru yeekokkodde yinsuwa ya FUFA gye yateerawo abazannyi etabayambye n'omulundi n'ogumu olw'obukwakkulizo obungi obujjeetoolodde nga kiba kyangu omuzannyi okufa nga tafunye kudduukirirwa mu budde.\n"FUFA efube waakiri buli muzannyi emukwase ettabi lya Yinsuwa gy'asobola okwekubira enduulu olwo ettabi eryo lituuse obubaka eri FUFA okusobola okuyamba abazannyi baffe, kati Ssentongo Kyetume y'ekoze ku bujjanjabi naye nga muzannyi ali mu Yinsuwa ya FUFA," Mubiru bwe yeemulugunyizza.\nSsentongo ajjukirwa ennyo bwe yeefuga ekirabo ky'omuteebi asinze banne mu liigi ya babinywera mu 2011/12 ggoolo 13, 2014/15 (ggoolo 15), 2015/16(ggoolo 18), sizoni ewedde ye yasinga okuteebera Kyetume ne ggoolo 8 ezaabayamba okusigala mu lligi.\nTtiimu endala azannyiddeko;Simba FC, SC Villa, URA FC, KCCA FC, St.George ne Fassil Kanema eza Ethiopia.\nKyetume sizoni eno emalidde mu kifo kya 11 n'obubonero 30 nga yeetegekera sizoni empya (2020/21) etandika mu October.\nYinsuwa ya FUFA\nGavt. yaakugula ekyuma ekirondoola aba beetingi mu Nakawa\nBamalaaya batabukidde poliisi mu lukiiko e Mbuya


Bukedde Online - Abakulembeze b'abasuubuzi 2 basindikiddwa Luzira\nAbakulembeze b'abasuubuzi 2 basindikiddwa Luzira\nEmizannyo gy'abamusaayi muto gyengedde\nAdded 26th April 2019\nBakwatiddwa nga April 24, 2019 mu kibuga wakati nga kigambibwa nti baabadde bakung’aanye mu ngeri etasaana, gye beeganyi.\nGodfrey Katongole (ku kkono), Owen Ahimbisibwe ne Abas Mpanga (ku ddyo) nga basimbiddwa mu kaguli ku kkooti ya Buganda Road.\nABAKULEMBEZE b'abasuubuzi mu akeedi z'omu Kampala batuuyanidde mu kkooti ku Buganda Road babiri ku baasindikiddwa Luzira ate abasatu ne beeyimirirwa ku kakalu kaayo.\nBaakwatiddwa ku Lwokusatu mu kibuga wakati nga beekalaakasa. Omu ku bo Edward Ntale yasimbiddwa mu maaso g'omulamuzi w'eddaala erisooka, Esther Nahirya ku Buganda Road n'amusomera omusango gw'okweyisa mu ngeri etasaana mu bantu era n'amusindika e Luzira okutuusa nga May 7, 2019.\nKu Lwokuna emisana Habib Buwembo naye yatwaliddwa mu kkooti ya Buganda Road n'asanga ng'omulamuzi taliiwo ne bamusindiika e Luzira okutuusa nga May 8, 2019 ate Godfrey Katongole, Owen Ahimbisibwe ne Abas Mpanga baasimbiddwa mu maaso g'omulamuzi w'eddaala erisooka Robert Mukanza ne babasomerwa omusango gwe gumu okweyisa mu ngeri etaasana.\nOmulamuzi yabakkiriza okweyimirirwa ku kakalu ka kkooti ku bukadde bubiri ezitali za buliwo ate abaabeeyimiridde nabo ne bateekebwako akakalu ka bukadde buna ezitali za buliwo gattako kkooti okusigaza endagamuntu zabwe okutuusa ng'omusango guwedde.\nBakwatiddwa nga April 24, 2019 mu kibuga wakati nga kigambibwa nti baabadde bakung'aanye mu ngeri etasaana gye beeganyi. Bagambibwa okubeera nga babadde baagala okutwala ekiwandiiko kyabwe ew'aduumira poliisi, Martin Okoth Ochola nga beemulugunya ku ngeri bannannyini bizimbe gye babayisaamu.\nLoodi meeya Erias Lukwago omu ku balooya b'abawawaabirwa yagambye nti okukwatibwa kw'abasuubuzi bano kwabaddemu abagagga ba Qualicell Bus Terminal, Nabukeera Plaza ne Jamboli nga bagenderera okutiisatiisa abasuubuzi bave mu misango gye baabawaabira mu kkooti okuli gwe basaba kkooti ekkirize bateekewo akawunti ey'awamu kwe baba bateeka ssente z'obupangisa okutuusa ng'emisango gyonna giweddeyo mu kkooti.\nWabula ye maneja wa Mansoor Matovu [Yanga] omu ku bannannyini bizimbe bino yagambye nti ebyokukwatibwa kw'abakulembeze b'abasuubuzi tebalina kye babimanyiiko.\nKkooti y'oku Buganda Road\nOmulamuzi Ester Nahirya\nAbakulira abasuubuzi b'omu kikuubo bongedde amaanyi mu kulwanyisa COVID-19\nBrig. Kasirye Ggwanga akyawanda muliro\nEmiranga n'okwaziirana mu kuziika JB Mukajanga\nPoliisi yeenyodde n'abatundira ku mbalaza mu Kampala


Bukedde Online - Abatassibwangako mikono mwewale ebikolwa by'obufumbo\nAbatassibwangako mikono mwewale ebikolwa by'obufumbo\nAba Nkobazambogo bakubiriziddwa okuzza ettutumu...\nNnaabagereka Sylvia Nagginda asakidde Abasiraamu...\nOmulabirizi wa Central Buganda, Michael Lubowa alabudde Abakristaayo abeesuulirayo ogwannaggamba obutayamba baana baabwe kumaliriza misomo nga bukyali kuba kibakosa mu bukulu\nOmulabirizi Lubowa ng'abuulira abakkiriza mu kusaba\nOmulabirizi wa Central Buganda, Michael Lubowa awabudde abantu abakuliridde nga tebassibwangako mikono okwewala ebikolwa eby'obufumbo nti kubanga bwe babyenyigiramu basanga obuzibu mu maaso.\nOmulabirizi Lubowa yabadde assa emikono ku baana 87 mu kusaba okwabadde ku Maseruka C/U mu busumba bw'e Kibibi mu Bussaabadinkoni obw'e Kaggulwe mu Butambala.\nAbamu ku baana abassiddwaako emikono ku kkanisa e Maseruka\nMu baateekeddwaako emikono mwabaddemu abakyala abakulu n'abasajja nga bano bakira omulabirizi abasoya ebibuuzo nga byonna byabadde byekuusa ku mbeera y'obufumbo bwabwe era nga bano bonna baamutegeezezza nga bwe batali bafumbo.\n"Kino kidda eri mmwe abazadde okufaayo okuyamba abaana bammwe okubayingiza ekisibo kya Kristo ate n'okwongera okubamanyisa obulungi ebifa ku ddiini yaabwe. Buli mwana assibwako emikono aba alina okwekwata Bayibuli ng’eno y'engabo y'omugoberezi wa Kristo emulambika n'okumuteekateeka okuyingira obulamu obutaggwaawo," Omulabirizi Lubowa bwe yagambye.\nYakubirizza Abakristaayo okuba n'omutima ogwagala bantu bannaabwe, kye yagambye nti ky'ekisumuluzo ky'enkulaakulana era n'abanjulira enteekateeka y'obulabirizi okudduukirira abali mu bwetaavu eyatandikiddwawo nga yatuumiddwa 'Good Samaritan Project'.\nAbakristaayo nga baaniriza Omulabirizi Lubowa e Maseruka\n"Enkwe ezibajjudde mulina okuzikomya n'ekyo kyonna ekitali kya mugaso ekiri mu mitima gyammwe mukyeggyemu. Ebyo tebireeta nkulaakulana," Omulabirizi Lubowa bwe yagambye n'ategeeza nti, nga Obulabirizi bataddewo abantu abagenda okukung’aanya ebintu okuva mu bantu ababirina ate babituuse eri abo ababyetaaga n'asaba abantu okumuwagira.\nOkusaba kwetabiddwaamu abakulira obussaabadinkoni bw'e Kaggulwe n’omusumba w'obusumba bw'e Kibibi, Festus Mulindwa Kasujja, Bannabyabufuzi n'abantu abalala bangi.


By Josephat Sseguya Joseph Mutebi\nABADIGIZE ababadde bagufudde omuze okukuba abayimbi obucupa mu bivvulu ebyammwe bibi.\nPoliisi egenda kukozesa embwa, abaserikale b'ebitongole by'obwannakyewa, abaserikale ba poliisi aba leeya n'aba yunifoomu, bakanyama n'engeri endala okumalawo omuze guno.\nAmateeka gano amapya gagenda kwetaagisa abategesi b'ebivvulu okulaga poliisi omuwendo gw'abacakaze be basuubira mu kivvulu n'obukuumi obubwe ng'omutegesi omuli bakanyama, abakuumi b'obwannannyini n'ebirala balyoke bamanye omuwendo gw'abaserikale be bamuwa okumuyambako.\nKino kiddiridde abadigize okukuba Bebe Cool obucupa mu kivvulu kya Cindy Sanyu ku Lwomukaaga mu kisaawe kya Cricket Oval e Lugogo era waliwo abantu abaalumiziddwa.\nAbamu ku badigize abaabadde mu kivvulu kya Cindy e Lugogo.\nPOLIISI EKUTTE 11\nOmwogezi wa poliisi mu ggwanga, Fred Enanga eyabadde mu lukiiko lwa bannamawulire ku Mmande yategeezezza nti ku baakubye Bebe Cool baakakwatako 11 nga bali ku poliisi ya Jinja Road nga n'abalala bakyabanoonya.\nPoliisi okuvaayo kiddiridde Lt. Gen. Muhoozi Kainerugaba okugenda ku mukutu gwe ogwa Twitter n'abuuza bakanyama ne poliisi gye baabadde ng'abacakaze bakuba omuyimbi oyo n'okulumya abantu abalala.\nYasuubizza nti omuntu yenna anaakubanga omuntu mu kivvulu wakuggulibwangako omusango omunene ogumugyamu kubanga kikolwa kya butemu.\nYe Bebe Cool yasabye wabeewo ne kkamera mu bivvulu nga zirondoola ba bucupa.\nYagasseeko nti agenda kulabirira abaana b'abafu abattiddwa ku lw'abawakanya Gavumenti naddala Bobi Wine, Bajjo ne Abtex abaalagira abadigize okutandika eby'okukuba abayimbi obucupa mu bivvulu n'agamba nti abafi ira mu buvuyo buno bakozesebwa bukozesebwa.\nYasazeewo agende abiyitiremu Pulezidenti Museveni aweeyo ky'alina batandikire awo. Ritah Nabukenya ne Yasin Kawuma be bamanyiddwa ennyo mu ba People power abafi iridde mu kwekalakaasa okuzze kubaawo.\nMu bazze bakubwa obucupa abalala mulimu Catherine Kusasira, Big Eye, Full Figure n'abalala.\nEkivvulu kya Cindy kyakutteyo nnyo nga nakyo kyasooka kuvumirirwa bawagizi ba People Power naddala Andrew Mukasa amanyiddwa nga Bajjo ekiwaga Bebe okugamba nti be baakubye mu bantu omuliro okumukuba obucupa.\nBebe y'omu ku baayita abantu okwetaba mu kivvulu kya Cindy era yamusaasidde olw'ebyamuguddeko.\nBebe Cool ng'ayogera ku baamukubye obucupa e Lugogo.\nABTEX AMWANUKUDDE Abtex yategeezezza Bukedde nti ebya Bebe Cool tebibakwatako kubanga tewali bujulizi bulaga nti be bassa ssente mu babakuba obucupa. Yasabye poliisi okuyimbula abaakwatiddwa ng'agamba nti baabakwatidde bwereere ebya Bebe Cool bya bulimba.


Bukedde Online - Enkaayana za Kibuule bazittiddemu omuntu\nEnkaayana za Kibuule bazittiddemu omuntu\nBasse omuntu e Kanyogoga ne bamuggyamu amaaso...\nOdinga atadde Kenya ku bunkenke\nEnkaayana z’ettaka wakati w’abatuuze ne minisita Ronald Kibuule e Buikwe zifiiriddemu omuntu. Abaserikale baamukubye nnyo ekyamuviiriddeko okufa. Dickson Wasswa Mboowa 52, omutuuze w’e Golomolo, mu muluka gw’e Kigaya e Najja mu disitulikiti ye Buikwe ye yafudde mu bulumi.\nY’abadde akulembedde abatuuze abawakanya Kibuule, Minisita w’eggwanga avunaanyizibwa ku by’amazzi, okubasengula ku ttaka. Nnamwandu Nassali Ssanyu yagambye nti ku Mmande nga October 2, 2017, bba abaserikale ba poliisi baamuggye awaka ne bamutwala mu maka ga Bumaali Nsamba naye gwe baakutte.\nBaakutte n’abantu abalala babiri- Issa Dewa ne Farouk Sennabulya ne batandika okubakuba. Alumiriza nti abaserikale baabadde mu byambalo era babamanyi. Bakuuma ttaka lya Kibuule. Baabakubye babagamba bave ku ttaka lino bwe baba tebaagala kufuna bizibu bisingawo.\nWadde ng’oluvannyuma bonna baabatadde, kyokka Mboowa yavuddewo ng’akaaba olubuto. Wakati mu bulumi, Mboowa yatuuzizza olukiiko lw’abatuuze okutema empenda mwe banaayita obutagobwa ku ttaka. Enkeera ku Lwokuna nga October 5, baakedde mu kkooti enkulu e Jinja gye baawawaabidde Kibuule omusango gw’okukozesa eryanyi okubagoba ku ttaka lyabwe.\nKibuule baamuwawaabidde ne nnannyini ttaka, Sarah Namasole awamu n’omusigire wa Namasole, Musa Kateregga. Ku Lwokutaano nga October 6, akulira poliisi y’e Bugaya yatumizza Mboowa ne batamusangawo. Bwe yategedde nga bamunoonya ne yeewogomako ewa mukwano gwe. Eno embeera gye yatabukidde ng’olubuto lumuli bubi ne bamuddusa mu kalwaliro k’e Buwooya. Ab’e Buwooya baamusindise mu ddwaaliro eddene e Buikwe.\nEno nabo baamusindise Lugazi akeberebwe. Ab’e Lugazi baamusindise e Jinja ate nabo ne bamwongerayo e Mulago gye yafiiridde ku Ssande nga bukya. Dr. Lulume Bayiga, eyali akiikirira Buikwe South era eyagezezzaako okuyamba abagobwa ku ttaka yagambye nti lipoota eyakoleddwa abasawo yalaze nti ekyenda ky’omugenzi kyayulika, akataago nako kaayabika, amawoowoolo ne ssebusa byabadde byafuna obuzibu nga kyabadde kizibu okuwona.\nNathan Mboowa 72, taata w’omugenzi yagambye nti gye buvuddeko mutabani we yaddukako mu maka ge n’ajja amusenza ewuwe e Kunywa olw’okuyigganyizibwa. Kyokka bwe yazzeeyo ku kyalo ate abamuyigganya ne batandikira we baakoma. Yasabye abazirakisa okubayamba kuba omugenzi alese bamulekwa 12 nga bonna basoma ne bannamwandu bana era bonna beetaaga obuyambi.\nOmugenzi abadde ne yiika z’ettaka ttaano ne poloti ya fuuti 50 ku 100 by’abadde alwanirira.\nBAGOBYE AMABUGO GA POLIISI Nnamwandu Nassali Ssanyu, yagambye nti oluvannyuma lwa bba okufa, emmotoka za poliisi ssatu z’azze awaka. Baamutegeezezza nga bwe baabadde bavudde mu ofiisi y’omuduumizi wa poliisi Gen. Kale Kayihura era ne bamutegeeza nti baabadde bamuleetedde amabugo ga kakadde kamu.\nKyokka abafamire ssente zino baazigaanyi, kuba baba kuzikkiriza bandibadde ng’abakkirizza nti obulamu bw’omuntu waabwe bugyamu kakadde ka ssente! James Banda, ssentebe w’ekyalo, yagambye nti emabegako ekyalo kubaddeko abaserikale 49, kyokka oluvannyuma lwa Mboowa okufa, kati baakyusiddwa ne baleeta mukaaga.\nGaston Twinamasiko akulira poliisi y’e Buikwe yagambye nti poliisi eyateekebwa e Bugaya tagimanyi era tamanyi ngeri baserikale gye bajjawo. Kyokka ye Nasser Munulo, omubaka wa Pulezidenti e Buikwe yagambye nti poliisi ye yagiteekayo ng’ayagala okutebenkeza ekitundu.\nAbatuuze era balumiriza n’omubaka waabwe Ronnie David Mutebi okudda ku ludda lwa Kibuule mu kunyigirizibwa kwe balimu.\nOBUTAKKAANYA KU TTAKA LINO Ettaka lino lyali lya Namasole Sarah Natoolo era abatuuze baludde nga gwe bamanyi nti ye landiroodi waabwe. Ono yali yateekawo omusigire Musa Kateregga nga y’alabirira ettaka lino era ng’abatuuze okumala ekiseera gwe baali bawa busuulu. Kigambibwa nti Namasole ng’ali ne Kateregga baaguza Kibuule ettaka lyabwe, kyokka ng’abeebibanja abaliriko tebamanyi. Kibuule n’atandika okukozesa eryanyi okulibagobako.\nBaategeezezza nti mu August wa 2017, Kibuule aliko abaamagye ne poliisi be yayiwa mu kitundu ne batandika okubatulugunya bave ku ttaka lino. Abatuuze baategeezezza nga bwe batayinza kumala gava ku ttaka kubanga babadde basasula Namasole obusuulu n’abawa ne lisiiti.\n'KIBUULE YEEGAANYI EBY’OKUTULUGUNYA ABANTU\nKibuule bwe yatuukiriddwa yeesammudde eby’okutulugunya abantu n’asaba poliisi okukwata omuntu yenna agambibwa okuba nga yabadde mu kukuba Mboowa. Yagambye nti eby’okutulugunya abantu talina ky’abimanyiiko.\nEra awagira okuvunaana omuntu yenna ne bw’abeera muserikale nga yeenyigidde mu bikolwa ebimenya amateeka.\nOMUBAKA W’EKITUNDU AYOGEDDE\nRonnie David Mutebi (Buikwe South) yagambye nti bwe yamanya ku by’enkaayana, yayita nnannyini ttaka n’amusisinkana ku Palamenti. Abantu abaakiikirira Namasole, kyamwewuunyisa okuba nga baali tebamanyi muntu alabirira ttaka lyabwe. Oluvannyuma yategeka olukiiko ku kyalo olwetabwamu ne Kibuule. Yategeeza abantu bonna abaalulimu nga bwe watali wa kibanja ateekeddwa kugobaganyizibwa okusinziira ku tteeka. Olukiiko lwaggwa abasenze abategeezezza nti nnannyini ttaka omutuufu bw’anaavaayo gwe balina okutegeeragana naye.\nMutebi yagambye nti yaddamu okuwulira nga ttiimu ya Namasole egamba nti terina buzibu na Kibuule era ne basaba abatuuze okutegeeragana naye. Bulijjo abadde amanyi nti enteeseganya zigenda mu maaso, okutuusa ennaku bbiri emabega bwe yawulidde amawulire g’okufa kw’omutuuze gwe baagambye nti yattiddwa ng’obuzibu buva ku ttaka. Oluvannyuma lwa Mboowa okufa, Mutebi yagambye nti yawandiikidde Gen. Kale Kayihura ayingire mu nsonga zino.\nEra wadde yabaweerezza abantu b’okubayamba, kyokka bazze ku lunaku lwa kuziika olukiiko ne lutasobola kubeerayo. Yasuubizza okutegeka olukiiko olulala mu bwangu.\nEMIVUYO KIBUULE GY’ABADDEMU\nl Ku Lwokubiri nga September 26, 2017 Kibuule yayingiza pisito mu lutuula lwa Palamenti ekintu ekitakkirizibwa mu mateeka. Sipiika yamuwa ekibonerezo kya kumala entuula ssatu nga tagenda mu Palamenti. l Nga August 29, 2016, omukuumi wa Bbanka, Hellen Obuku yalumiriza Kibuule okumukuba bwe yali amwaza nga tannaba kuyingira mu Stanbic Bank e Mukono.\nMuseveni alagidde Kibuule akole lipooti ewaayo ofiisi


Bukedde Online - Abakazi balaze ebinaabaleeta essanyu mu kisenge mu 2019\nAbakazi balaze ebinaabaleeta essanyu mu kisenge mu 2019\nBiibino abasajja bye baagala bitereezebwe\nOmusajja olwanfunyisa olubuto n'adduka\nABAKAZI bagamba nti omwaka omuggya 2019 baagala kugutambuliza mu ssanyu n’okugenda mu maaso mu nsonga z’omu kisenge n’ebyenfuna ne bakuutira abaagalwa baabwe okubawonya okwekubagiza, amaziga n’ebinyiizo bye babadde nabyo mu mwaka gwe tukomekkerezza.\nAbaagalana mu mukwano.\nBalaze ebintu 10 bye basuubira nti bye bigenda okubawa essanyu. Abasajja nabo balina bingi bye bagamba nti bibanyize n'okubamalamu amaanyi ne batanyumirwa mudigido gwa mu kisenge ne basaba abaagalwa baabwe babitereeze mu mwaka omupya.\nAbakyala ensonga zaabwe bazisengese bwe batyi.\nABASAJJA ABALINA EMBAVU MU BULIRI\nAbakazi ennaku zino beebuuza ekyatuuka ku basajja abasinga obungi.\nBeemulugunya nti abasinga tabakyalina sitamina mu kisenge oluusi kye bayita waaka.\nBagamba nti bu ddoozi bagaba bwa kitundu nga bw'oba ogenda Masaka ku lugendo olwa mayiro olwa 80 abasinga bakoma Mpigi mu mayiro nga 18 so nga waliwo n'abalemwa ‘okusimbula' nga bategeeza abatakyalina maanyi ga kisajja nga bavuya buvuya mu kitanda.\nSsenga Mukisa agamba nti ekimu ku bibuuzo by'asinga okufuna kya bakyala abamwemulugunyiza ng'abasajja baabwe bwe batakyabamatiza. Abalala beebuuza kye bayinza okukola olw'abasajja baabwe abaafuuka ‘ssasi limu' .\nDan Ddamulira abuulirira abaagalana owa Nana Counselling Services agamba nti ekimu ku binafuyizza abasajja kwe kwettanira ennyo ebiwoomerera nga sooda, sukaali omungi, ebisiike, okwekapika ennyo mu mpale nga bambala panti ezibakwata ennyo oluusi n'ebipale eby'omunda ebibaleetera ebbugumu. Agamba nti ebintu bino ebisinga byewalika omusajja n'asobola okubeera n'embavu.\nEbikuyamba okufuna embavu\nSsenga Nassaka ow'e Masaka agamba nti abasajja ab'edda baalyanga ebintu nga gonja omwokye, katunkuma, okunywa amazzi g'enkooge, water melon, omulondo n'ebirala ne bibongera embavu.\nMale ow'e Bweyogerere agamba nti ye yali anafuye mu nsonga z'ekisenge n'asalawo okutandika okwegulirayo ‘man power' kyokka nga yasooka kwebuuza ku musawo ku ngeri gy'alina okulikozesa.\nMale agamba nti kino kimuyambye okuwangaalira mu nsiitaano y'omu kisenge era afuna embavu eziwera nga lwe yasooka okulikozesa nga tagambye ku kabiite we yamwewuunya n'amubuuza ekimuyambye okwaka.\nWabula ssenga Mukisa agamba nti ebitawaanya abasajja ennaku zino bingi omuli okunoonya ssente, situleesi z'emirimu, okukoowa nga bino oluusi bye bibalemesa okwaka mu buliri.\nAgamba nti okusinda omukwano kutandikira mu bwongo nga bwetaaga kubeera bukkakkamu okufuna embavu mu buliri.\nJane Nakalema: Omwami yenna okuyitibwa omusajja omujjuvu kitandikira mu kisenge eri mukyala we. Ntegeeza nti nga teri mulundi na gumu gw'aleka munne wakati mu lugendo lw'omukwano nga basimbudde bombi, ewange bwe njagala kibeere mu 2019 yenna.\nAbakazi bagamba nti ekimu ku bibamalamu amaanyi mu buliri be basajja obutakyusa mu ngeri gye balina okubakwatamu okubaleeta obwagazi.\nBagamba nti 2019 talina kubeera wa mukwano gwa KIKWATE nga bwe baabatandikanga mu buliri emyaka etaano egiyise ne kati bwe babatandika awatali kukyusa.\nBagamba nti ng'oggyeeko ebbeere, ebithambi n'okunywegera, balina ebitundu ebirala ebibasumulula nga okuyisa olulimi mu bulago, okubatakulako mu kafo ako okutu we kwawukanira, okubanuuna wansi w'ekkundi nga bw'obanywezezza amagulu (nga bagawanise) we geegattira ku kiwato so nga n'ebbakuli tebakola bubi.\nBano bbo ekizibu kyabwe kya basajja butabawa budde bumala ng'omwaka guyinza okukoonoka nga tebasuzeeko nabo.\nAbawala bano bagamba nti bakooye abasajja okuyitirayo obuyitizi, baagala nabo babaweeyo akadde basuleko mu bifuba byabwe.\nAbakyala bagamba nti ekimu ku bibaleetera okubulwa apetayiti be basajja abatayagala kunaaba ne yeesogga obuliri ng'awunya entuuyo oba olwayo.\nBagamba nti babbaabwe bwe baba batya okunaaba amazzi amabisi bo beetegefu okubateerayo agabuguma mu kinaabiro.\nBagattako nti abasajja bafeeyo okwemwa baleme kusakaatira mu nkwawa n'emmanga eri.\nEZ'AKAMEEZA ZONGERA LAAVU\nAmaka ganyuma nnyo nga ssente ezigayimirizaawo weeziri. Bagamba nti bawagira abasajja baabwe okugenda okukola so nga ne bwe kuba kubakwatizaako mu bizinensi oba okubassaamu kapito bakyaniriza amaka ne gaggumira mu bya ssente.\nAbakyala abatakola ne kwegattibwako obutalekerwa za kameeza bagamba nti bakisangamu obuzibu obuyinza okubawaliriza okuyiiya ng'abakazi.\nAbakazi basaba abasajja baabwe ensimbi zibeerewo mu 2019 nabo babasse laavu kibawonye n'okunayiza.\nABAMANSA engoye n'okutabulatabula engeri ebintu gye birina okukolebwa. Abakyala bagamba nti bajja kunyumirwa 2019 ng'abasajja bafaayo okuteeka engoye ze beeyambudde mu bifo ebituufu kuba beemulugunya nti ng'oggyeeko okuzimansa buli we basanze waliwo n'abazitabika mu nnyonjo.\nMu kisenge mutera okubeeramu ebisero oba amabensani mwe bakuηηaanyiriza engoye nga mwe zeetaaga okuteekebwa.\nMWENENYE ABAKOZI B'AWAKA\nAbakazi beemulugunya nti bwe baleeta abakozi ab'awaka, bwe bamalawo ekiseera ne batandika okunyiriramu, abasajja nga batandika okubatokota ekivaamu kwegatta.\nAbakyala bagamba nti kino kibaweebuula eri abakozi ne batandika okubayisaamu amaaso nga bayita kuli nga bagamba nti ‘ndaba omusajja amwewaanya naye amumanyi endya n'ensula'.\n'Abayizi temugayaalirira bitone byammwe'


Bukedde Online - Abagaana okutoola Zakah mulinde Allah - Muzaata\nAbagaana okutoola Zakah mulinde Allah - Muzaata\nDDWADDWADDWA munyivu olw’abazannyi mu Olympics...\nOmukyala okuganja ewa balo weekwate Kulaani...\nABASIRAAMU bakubiriziddwa okujjumbira okuwa omusolo gw’Obusiraamu (Zakatir)\nBya SHEIKH NUUHU MUZAATA\nABASIRAAMU bakubiriziddwa okujjumbira okuwa omusolo gw’Obusiraamu (Zakatir ) ziyambe ku Bamaseeka okuddukanya emirimu gy'Obusiraamu. Sheikh Nuuhu Muzaata Batte bino yabyogeredde ku mukolo ab'ekibiina kya Trust Family kwe baakwasirizza Disitulikiti Kadhi wa Mpigi, Sheikh Abul Wadda mmotoka gye baamugulidde asobole okuddukannya emirimu gy'Obusiraamu mu kitundu kino.\nMuzaata yagambye nti ku mulembe guno, Abasiraamu bagayaaliridde nnyo ebbanja lya Katonda lino ery'okuggya mu mmaali yaabwe omusolo guno ne baguwaayo eri abakulembezeb'Obusiraamu gusobole okukola ku nsonga ezitali zimu. "Mugaanyi okutoola mu mmaali yammwe omusolo gwa Katonda, naye mwerabidde nti asobola okusaanyaawo obugagga bwammwe bwonna lwa kujeemera nsonga eno,"\nYe Hajji Bulaim Muwanga Kibirige (BMK) omumyuka wa Ssentebe wa Trust Family, yagambye nti ekibiina kino kitandiseewo enkola eno nga buli mwaka bajja kugulanga mmotoka emu bagiwe Disitulikiti Khadi atalina ntambula. Omukolo gwabaddewo mu maka ga Hajji Kaddu Kiberu Ssentebe w'ekibiina kino.


Bukedde Online - Eddy Kenzo olweza lwe baamunaaza lwanoga\nEnnyumba etennaggwa yeetaaga obukuumi\nOMUYIMBI Eddy Kenzo nga yaakalinnya ennyonyi okugenda mu Bungereza okukuba omuziki, aliko ddiiru endala gy’afunye okuva ew’omuyimbi Omumerika Chris Brown ng’era bw’agikkiriza agenda kukwata omusimbi oguwerera ddala.\nOkusinziira ku bbaluwa bamaneja ba Chris Brown gye baawaandiikidde Eddy Kenzo, baamutegeezezza ng’omuyimbi waabwe bw’alina oluyimba olupya lwe yatuumye ‘‘Back To Love’’ ng’ayagala kuteekamu ekitundu ky’amazina agali mu vidiyo ye emu.\nWadde Kenzo yagaanyi okwogera erinnya lya vidiyo ng’agamba kyama kye ne Chris Brown, omu ku bamuli ku lusegere yatugambye nti bagiyita ‘Ogwo’ gye yakola ne Wembly Foundation.\nMu bbaluwa eno baamugambye nti bw’aba akkirizza abaddemu basobole okuteeka emikono ku ndagaano n’okumaliriza emisoso gyonna egyetaagisa omuli n’eby’ensasula. Ddiiru eno ecamudde Kenzo n’atandika okuttottola akawanvu n’akagga ku gyenvudde we nga bwe yeetondera abantu bamusonyiwe okumujjukiza ebyayita naye essanyu ly’alina lya mwoki wa gonja.\n‘‘Nakulira mu kitundu ky’abankuseere ng’ate famire yaffe yeesingamu obwavu naye kati ndya na Balangira. Bwe nali ntandika okuyimba abantu bannumbanga nga bampita muzinyi naye kati abayimbi ab’ebweru na wano baagala kukola nange ennyimba’’.\nKenzo y’omu ku bayimbi abasinga okufuna ddiiru z’okuyimbira ebweru w’eggwanga ng’ate asasulwa buwanana era oluyimba lwe olwa ‘Sitya Loss’ lwamenya likodi y’okuba nti lwe lumu ku lukyasinze okusaasaana n’okulabibwa ku mikutu gya yintanenti era n’okutuusa kati akyalulyamu omusimbi\nEddy Kenzo akubye ku matu


Isiko asabye okweyimirirwa - Radio Simba, The Best Luganda Station in the World !\nIsiko asabye okweyimirirwa\nOmulamuzi wa Kkooti enkulu Jane Francis Abodo alonze olwa 3-August okuwa ensala ye ku kusaba bail kwa Brian Isiko omuvubuka eyasingisibwa omusango gw’okukana Omubaka Omukyala owa Kabarole Sylvia Rwabwogo.\nIsiko nga ayita mu Bannamateeka aba Katuntu & Co advocate awakanya okusalawo kw’Omulamuzi wa Kkooti ya Buganda Road ow’eddaala erisooka Gladys Kamasanyu nga agamba nti yamusaliriza kuba omusango gweyazza tegwalimu kulumya muntu.\nIsiko agamba nti muyizi era nga yetaaga okuddayo ku ssomero amalirize emisomo gye era nga alina n’abasobola okumweyimirira okuli Wako Godfrey Assistant academic Registrar wa Kyambogo University ane Lieutenant Reagan Muganza Coordinator wa UPDF Reserve Force owa Greater Mukono.\nBrain Isiko 25, omuyizi ku YMCA College of Business Studies yasingisibwa omusango gw’okukuba essimu wamu n’okuweereza obubaka obusaba omukwano omubaka wa Kabarole Omukyala , Sylvia Rwabwogo.\ntetwawandiika nga biteeso nga tutudde – bakungu ba BOU


Bukedde Online - Abaaziise akawanga mu maka ga nnansi bakwate\nAbaaziise akawanga mu maka ga nnansi bakwate\nMaganjo â€˜Aâ€™ ayawulwemu\nAdded 5th February 2010\nTeopista Nakazibwe (54) ngâ€™akola mu kitongole ekigaba eddagala e Mulago kyokka nga mutuuze wâ€™e Kawempe Lugoba ye yagudde ku kibambulira kino omusamize Ali Segu-ya alina essabo e Nansana bwe yaleese banne basatu ne bamunyaga.\nSeguya eyakwatiddwa poliisi agamba nti yamujjanjaba nâ€™a\nSeguya eyakwatiddwa poliisi agamba nti yamujjanjaba nâ€™awona bulungi kyokka bwe yakizuula nti Nakazibwe alina kuÂ ssente eziwerako kwe kwagala okugaziya omulimu nâ€™amugamba afune akawanga kâ€™omuntu bakasimbeÂ mu makage nga buli kizibu ekimugwira kyekonako ne kiddayo.\nâ€œOluvannyuma neeko-baana ne bannange basatuÂ ne tulumba NnansiÂ ate tuddemu okumulyako obukadde busatuÂ kyokka yatusasulako 500,000/-â€ Seguya bwâ€™agammbaÂ .\nSeguya ku Mmande yakulembeddemu abaserikale bâ€™e Kawempe nâ€™abalaga amaka ga Nnansi nâ€™ekifo we baaziika akawanga ne bakasimulamuyo mu ttaka era wabaddewoÂ ensuwa , eddiba lyâ€™embuzi nâ€™endiga bye basalirawo.\nNakazibwe yalabye bimusobedde kwe kusooka okuddukira kuÂ kitebe kya poliisi muÂ ofiisi evunaanyizibwaÂ ku bikwata ku kusaddaaka abantu ekulirwa Moses Binooga nâ€™aggulawo omusango ku Seguya ne banne ogwâ€™omukubbako 5,200,000/- kuÂ fayiro nnamba CRB 418/2010\nBinooga yalagidde abasajjabe e Kawempe bakwate Seguya ne banne okuli Med Sebunya eyeefudde omuseri-kaleÂ ne Musa MaserukaÂ omusawo wâ€™ekinnansi ngâ€™akolera Namere mu Kawempe.\nGavt. egenda kwewola obuwumbi 597 okuzimba enguudo z'amataawo mu Kampala\nEza Airtel ziri Luweero ne Arua\nPulezidenti Museveni atongozza okukola oluguudo lw'e Katosi\nMukomye okwetundako emmere ne mutukaabira enjala-Rebacca Kadaga\nMinisitule y'ebyobulamu esitudde buto ku kulwanyisa omusujja gw'ensiri


Bukedde Online - Abazze okubba mu super market battiddwa\nBUKEDDE W’OLWOMUKAAGA YAFULUMYE DDA NG’ALIMU EBIKULU BINO\nAbeekalakaasi e Sudan balaze Gav't gye baagala\nBaganda ba Bashir nabo babakutte\nAbazze okubba mu super market battiddwa\nBagguddwaako gwa kuyingirira mutuuze\nEyeekobaana ne bba okutta omwana waabwe bamukutte...\nNsabimaana ng’alaga emmundu eyakwatiddwa n’ababbi.\nZAABADDE zaakakoona essaawa 3:00 ez’ekiro abakozi ba EBS supa maketi nga bateekateeka okuggalwo nga n’abakola mu ssente ku kawunta bwe babala ssente ezikoleddwaawo, kwe kuwulira eddoboozi eribaduumira nti, “kale buli omu taseguka waali” ekyaddiridde kwekuwulira emmundu ekookingibwa.\nAbazigu basatu abaabadde mu bikooti ebiwanvu baabadde bayingidde supermarket eno esangibwa mu kabuga k’e Masanafu era nga beesudde amabanga ng’ow’emmundu agiwanise mu bbanga nga bw’ayogera oluswayiri nti “nyamaza.” Omu yagenze ku kawunta n’atandika okuyoola ssente nga bw’ayiwa mu gusawo ogunene gwe baabadde nagwo.\nDavid Tugume omu ku bakozi mu Supermarket eno agamba ogusawo gwabaddemu ssente endala ze baasoose okuggya ku mukozi wa Mobile money akolera ku lubalaza lwa Supermarket eno kuba olwatuuse ne bawamba omukuumi w’ekifo ne balagira owa ‘Mobile money’ okubawa ze yabadde alinawo olwo ne bayingira munda okwongera ku munyago gwabwe.\nOlwajjuza ekisawo nga bakakasizza nti seefu zikalidde bulungi kwe kulagira abakozi okugalamira wansi olwo ne batandika okufuluma omu kw’omu. Eyabadde avuga pikipiki ye yasoose n’alinnya olwo eyabadde n’emmundu n’addako ow’ekisawo kya ssente n’aba emabega.\nOlwafulumye, abakozi ba Supermarket ne balaya enduulu. Kino kyaleetedde owa pikipiki n’emmundu okupakuka ne basimbula nga n’ow’ekisawo bw’abawondera.\nTugume agamba olwalabye ow’ekisawo ng’adduka n’amugoba era yabadde ng’agenda okumutuukako n’amutega n’agwa olwo ne batandika okweriga. Mu kaseera katono abadduukirize baamwegasseeko ne bamukuba okutuusa lwe baamusse.\nBanne bwe baabadde pikipiki baagivuze boolekera luguudo lwa Northern Bypass nga badda e Busega. Atwala poliisi y’e Nateete Joseph Nsabimaana yategeezezza nti ku ssaawa nga 3:30 ez’ekiro yakubiddwa essimu ng’ategeezebwa ku babbi b’emmundu abaabadde ku bodaboda nga bava e Masanafu nga boolekedde Bypass badda e Busega. Agattako nti yafunye basajja be ne bateega ku nkulungo kyokka baalinze nga tewali kye balaba.\n“Twakitegedde luvannyuma nti ababbi bano batukubye ekimmooni ne bava ku kkubo ne badda ku lw’ettaka oludda mu Kibumbiro. Nsabimaana agamba nti ebyembi, ababbi bano baasanze abavubuka ba “Crime preventer” abaabeekengedde olw’endiima gye baabadde bavuga kwe kugezaako okubayimiriza.\nBwe baasaze ku misinde kwe kuggyayo emmundu ne bagibasongamu babakube kyokka kirabika emmundu ng’eriko obuzibu amasasi ne gatafuluma. Wano abaabadde babateeze we baafunidde obuvumu ne babavumbagira. Abantu bwe baaweze nga babalaba n’emmundu baategedde babbi ne babakuba ne babatta.\nNafunye essimu endala nti waliwo ababbi b’emmundu e Kibumbiro abaabadde battiddwa abatuuze. Natuuseeyo ne nsanga nga baabadde ku pikipiki era wano we nategeeredde nti be babbi be baabadde bateeze. Baabadde batambulira ku pikipiki nnamba UDN 812B ekika kya Bajaj emmyuufu.\nOmu yabadde ne kaadi y’ekibiina kya Boda Boda 2010 nga kuliko amannya Emannuel Habimaana ng’eraga nti akolera ku Superior Complex ku luguudo lwa Ben Kiwanuka mu Kampala.\nBaabadde n’emmundu ennene ekika kya SAR nnamba UGPOL 22014251. Nsabimaana yategeezezza nti bwe baakebedde mu fayiro zaabwe, kwe kuzuula nti emmundu yali yabbibwa ku muserikale w’ekitongole ekikuumi ku ssundiro ly’amafuta erya Fuelex e Nalukolongo eyabbibwa nga May 15, 2015.\nBaAsoose kugezaako kubb a Wakaliga Nsabimaana yagasseeko nti oluvannyuma baakitegedde nti abattiddwa era be baabadde bagezaako okulumba Supermarket emu e Wakaliga ku mmande.\nNnannyini Supermaket eyali ebbibwa abeera mu bitundu by’e Busega bwe yatuuse mu kifo awattiddwa ababbi ye yabategeezezza ng’amaze okubeetegereza n’agattako nti wabula nga bbo baatasibwa omukuumi waabwe.\nEmmundu yasangiddwaamu amasasi abiri, Nsabimaana yategeezezza nti kyokka gaabaddeko akamogo okusinziira ku ndabika yaago nga kirabika baagezezzaako okugakuba naye emmundu n’egaana. Omusango ku buzigu buno gwagguddwaawo ku fayiro SD 74/18/05/2016.\nBambega ba ISO bazzeeyo we battira Kaweesi: Bazudde obujulizi obulala\nBUKEDDE W’OLWOMUKAAGA YAFULUMYE...\nTukulaze ebiri mu bubaka bwa Kabaka obwa Paasika, bw’avuddeyo ku balina obuyinza abasengula abantu ku ttaka.\nAbeekalakaasi e Sudan balaze Gav't...\nBaganda ba Bashir nabo babakutte...\nBannamagye abaawambye obuyinza e Sudan bakutte baganda ba Omar al-Bashir babiri abagambibwa nti b’abadde akozesa...\nTekinologiya aleme kubeerabiza...\nDokita w’eddwaaliro lya IHK talabikako...\nDOKITA mu ddwaaliro lya International Hospital Kampala (IHK) abuze mu ngeri etategeerekeka ekivuddeko akasattiro...


WAABADDEWO akasattiro mu kabuga k’e Bombo ekintu ekyefaananyiriza bbomu bwe kyasangiddwa nga kisuuliddwa okumpi n’enkambi y’amagye.\nBya WASSWA B. SSENTONGO ne JOSEPH MUTEBI\nWAABADDEWO akasattiro mu kabuga k'e Bombo ekintu ekyefaananyiriza bbomu bwe kyasangiddwa nga kisuuliddwa okumpi n'enkambi y'amagye.\nOkumpi n'ekintu kino waabaddewo olukalala lw'amannya g'abantu agaagattiddwaako\nobubaka obutiisatiisa okubatta.\nKyokka amagye gaayanguye okuleeta abakugu mu by'okutegulula bbomu ne baggyawo ekintu kino.\nOmwogezi w'amagye g'oku ttaka Lt. Col. Henry Obbo yategeezezza nti, ekitereke kyatwaliddwa ne kyekebejjebwa. N'agamba nti kino kyakoleddwa bamenyi b'amateeka\nabaagala okusasamaza n'okussa eggwanga ku bunkenke kye baavudde bawandiika olukalala lw'abantu ng'abamu ku bo banene mu ggwanga ne balussa we baasudde ekintu kino kyanguyize abantu okukiraba.\n"Ffe nga UPDF twagala okulabula abantu bano nti tutandikiddewo okubanoonya. Tujja kubakwata bakolebweko", bwe yalabudde.\nN'agumya abantu abaalabikidde ku lukalala nti Gavumenti etaddewo obukuumi eri buli muntu era tewali ajja kubatusaako bulabe.\nEkikolwa kino yakiyise kya butiitiizi okussa abantu ku bunkenke kyokka ng'ekibaluwa\ntekirina makulu. Olukalala olutiisatiisa kuliko munnamawulire Bashir Kazibwe\nMbaziira, Minisita Idah Nantaba, owa poliisi Luke Owoyesigyire, Sheikh Nuhu Muzaata, omwogezi wa Gavumenti Ofwono Opondo n'abalala.\nAbaawandiise ekibaluwa bewaanye nti be baatemula Sheikh Hassan Kirya, Sheikh Musitafa Bahiga, Maj. Muhammad Kiggundu, Andrew Felix Kaweesi ne Muhammad Kirumira.\nKyokka abeebyokwerinda baategeezezza nti okubuuliriza mu butemu obwo kusonga abeenyigira mu kutemula abantu abo.\nAbaawandiise ekibaluwa baakikozesezza kutiisatiisa. Omutuuze Keneth Kimbowa eyakedde okugenda okukola eggulo yabadde atambulira ebbali w'oluguudo ku mayiro 21, ku ludda okuli olukomera olwetoloola enkambi y'amagye n'alaba ekintu\nKyabadde kizingiddwa mu kiveera kiddugavu nga kissiddwaako essaawa eya ‘digito'\neyabadde ekyusakyusa ennamba.\nOkumpi n'ekintu kino waabaddewo olukalala okuli amannya n'obubaka obutiisatiisa okubatemula.\nKimbowa yadduse ewa ssentebe wa LC1, Sulaiman Mukasa eyasitukiddemu ne bagenda ne Kimbowa ku poliisi eriraanyeewo.\nMu kiseera kino abantu baabadde bakuhhaanye kyokka nga beesudde akabanga okuva awaabadde ekigambibwa okuba bbomu.\nEmmotoka ezaabadde ziyitawo nazo zaayimiridde okwetegereza ekiguddewo.\nPoliisi yakolaganye n'amagye e Bombo, aba UBDF bazze nga bakulemberwa Lt. Col. Obbo ne basalawo okuleeta abakugu mu bya bbomu abazze ne baggyawo ekintu kino.\nBino we bibeereddewo nga waakayita ennaku ntono oluvannyuma lw'abatemu\nokulumba omutuuze mu kitundu Hajat Bitijuma Namwanje eyatemuddwa emisana.\nAMAGYE GEEWEREDDE ABATIISATIISA\nLt. Col. Obbo yategeezezza akawungeezi k'eggulo nti abakugu beekebezze ekintu kino ne bakizuula nti teyabadde bbomu.\nWaliwo eyasibye ebintu mu kitereke okutiisatiisa abatuuze n'agezaako okuteeka eggwanga ku bunkenke.\n"Ebyokwerinda by'eggwanga tetuyinza kukkiriza kubizannyirako.\nTutandikiddewo okunoonya abantu abo, tujja kubakuba tubasanyeewo", bwe yalabudde. Yasiimye abatuuze okubeera abeegendereza ne banguwa okuloopera\nabeebyokwerinda ekintu kye beekengedde.\nOkumala ekiseera wabaddewo abasasaanye ebipapula ebitiisatiisa okukola ku banene obulabe.\nWadde ababisasaanya beewaana okuba nga be beetemula abantu ab'enjawulo, kyokka abeebyokwerinda balowooza nti kino bakyeteekako kutiisatiisa.\nAbantu abalala abazze bateekebwa ku nkalala z'okutta Waliwo abantu be bazze batiisatiisa okubatta kyokka ne kizuulwa abeebyokwerinda ng'abasasaanya ebibaluwa bino bagenderera kussaawo mbeera ya bunkenke.\nMu bassibwa mu bibaluwa kuliko omulangira Kassim Nakibinge, Sheikh Muhamood Kibaate, Najib Ssonko, Loodi Meeya Erias Lukwago, Ssaabasumba Cyprian Kizito Lwanga n'abalala. Kyokka tewannabaawo bulabe butuusibwa ku bantu abo.


Bukedde Online - Nambooze ajeemedde Mao ne yeegatta ku nkambi ya Lukwago\nNambooze ajeemedde Mao ne yeegatta ku nkambi ya Lukwago\nSsentebe w’aba NRM abakolera ebweru w’eggwanga...\nAbalabirizi bayombedde mu lukiiko Bp. Ntagali...\nOMUBAKA Betty Nambooze ajeemedde pulezidenti wa DP, Nobert Mao ne yeegatta ku nkambi ya Loodi Meeya Erias Lukwago era yalangiridde nti buli eyaweebwa tikiti y'ekibiina kyabwe mu Kampala ateekwa okuba wansi wa Lukwago.\nOkuva ku kkono: Ssemuju, Lukwago, Mulimamayuuni, Kasibante, Nambooze ne Kakande\nYagambye nti, Lukwago y’afuga Kampala era mu kibuga kye tewali alina tikiti ya DP ateekwa kujeemera Lukwago era akikola aba amaze budde nti avuganya naye akalulu tagenda kukwatamu.\nNambooze abadde yeeyawula ku Lukwango. Obutakwatagana bwatandikira ku Ttabamiruka wa DP eyatuula e Katomi, Lukwago bwe yagaana okumwetabamu kyokka Nambooze n'agenda era n’alondebwa ku bumyuka bwa Pulezidenti atwala Buganda.\nEkisinde kya Lukwago kyasalawo okwesala ku Nambooze nga tewali yeetaba mu nkuhhana ze e Mukono.\nLukwago ne tiimu ye babadde bayita ku nkuhhaana za Nambooze ne bagenda okuwagira Abdul Kiwanuka attunka ne minisita Ronald Kibuule mu Mukono South.\nEnsonda zaategeezezza nti, akalulu kabadde katandise okukaluubirira Nambooze olw’okwekutula ku banne. Ku Lwokuna yeetabye ku lukuhhaana lw'omubaka wa Lubaga North, Moses Kasibante e Nakulabye n’alumba Beti Namisango Kamya era n’asaba abantu obutamulonda.\nLukwago yasabidde obululu abavuganya okutandikira ku mubaka Moses Kasibante (Lubaga North), Shifrah Lukwago, Kato Lubwama, Latif Ssebaggala ne Allan Ssewanyana.\nYe Kasibante yayambalidde Beti Kamya nti, “ Tusibiddwa mu makomera lwa bizibu by’abantu. Mubadde mugobaganyizibwa mu bifo we mukolera, mu butale, enguudo embi, ebyobulamu byonna bangi nsobodde okubayamba era munnonde mbalwanirire”, Kasibante bwe yagambye.\nAte Ssemujju Nganda yalumirizza Beti Kamya okukukuta ne Pulezidenti Museveni era tasobola kumugambako. "Beti Kamya yakwata essomero lye n’aliwa Pulezidenti Museveni ng’ensi eraba era tetusobola kumanya birala by’agenderako”, Nganda bwe yagambye.


Bukedde Online - Kopolo Kute owa Ebonies akwatiddwa lwa kuwamba muntu\nOmuzungu omulala bamutemudde mu ntiisa e...\nOMUZANNYI wa katemba nakinku mu kibiina kya The Ebonies David Kute akwatiddwa ku bigambibwa nti yeenyigidde mu kuwamba omuntu n’ekigendererwa ky’okumugoba ku ttaka ku mpaka.\nDavid Kute ng'ali ku Poliisi\nKute yakwatiddwa ku Mmande akawungeezi oluvannyuma lwa muvabulaaya okumuggulako omusango ne banne abalala abatannakwatibwa ku poliisi ya Kampalamukadde ng’abalumiriza okumuwamba.\nDavid Lubanga yatutte omusango oguli ku fayiro SD 85/05/08/2017 ng’alumiriza nti, Kute n’abantu abalala okuli muganda we Chris Musoke baapangisizza abantu ne bamuwamba ku Lwokusatu lwa wiiki ewedde.\nLubanga yagambye nti, mu 2003, kitaabwe Christopher Zziwa Musoke eyali akola mu bbanka enkulu yakwata eby’obugaggabye byonna n’abiwa nnyaabwe Alice Deborah Nakangu Musoke abaana n’abalekera ettaka eryali e Kauku ku lw’e Ntebe.\nYagasseeko nti, mu mwaka gwa 2007, yafuna ekirowoozo ky’okusimba emiti kubanga ettaka ly’e Mukono ku kyalo Nakabago nalyo nnyina yali alitunda.\nYagambye nti yakubira mugandawe Chris Musoke bagatte ssente baweze obukadde 40 bagule ettaka wabula ne yeerema.\nYagaseeko nti ettaka yalyegulira naasimbako emiti kika kya Pine wabula olw’obutakkaanya ne muganda we, yapangisa abantu ne bagenda n’amafuta ga petulooli ne bagasiba ku miti nga bataddeko emiguwa nga baagala bookye ekibira kya yiika 5 kweyali asimbye emiti.\n“Katonda mulungi omuliro tegwakwata era ne bantegeeza ne hhenda ku poliisi y’e Mukono ne nzigulawo omusango CRB 147/2017 wabula omusango poliisi y’e Mukono yaguvulunga.” Lubanga bwe yategeezezza.\nYagambye nti, muganda we agezezzaako ebbanga ddene okulaba nga yezza ettaka kwe yasimba emiti era bangi baagezezaako okuliguza ng’abalemesa okutuusa lwe yasazeewo ayokye emiti gye yasimbako.\nYagambye nti nakyo bwe kyagaanye, kwekusalawo amuwambe naasindika abantu ku Lwomukaaga nga August 5 ku ssaawa 2:00 ez’ekiro era wakati mu byebaali banyumya mu Lusoga lwatategeera bulungi, abawambi we baaleteramu erinnya lya Kute.\nYagambye nti, oluvannyuma lw’okumuzunza okumala ekiseera, baamusula e Nakawa ne bamulagira adde ewuwe naagamba nti mu kunoonyereza kweyakoze yakizudde nga mugandawe y’abadde abateekamu ssente.


Lwaki abantu abali mu Oluberyeberye bawangaala emyaka mingi?\nKyewunyisa lwaki abantu abali mu suula ezisooka ez’Oluberyebrye bawangaala emyaka emyaka mingi. Waliwo endowooza nyingi ezitekededdwawo abasomi ba Bayibuli. Ebiwandikiddwa ku kukuzaalibwa mu Oluberyeberye 5 kulaga abaana ba Seezi—olunyiriri olwavaamu omulokozi. Katonda kirabika yawa olunyiriri emyaka mingi osanga olw’okwagala kwebalina eri Katonda n’okumugondera. Newankubadde nga eno enyinyonyola elabika nga y’entuufu, Bayibuli telina welaga nti okuwangaala kwali kwa lunyiriri olwogerwako mu Oluberyeberye lwoka. Nekirala, ng’ogyeko Enosi, Oluberyeberye 5 telwogerako ku muntu mulala eyali ayagala Katonda.Kisoboka okuba nga buli muntu yenna ku mulembe ogwo yawangaala emyaka mingi. Ensonga eziwerako zisobola okuba nga zezabaletera okuwangaala.\nWaliwo ekyatuukawo ku mataba ekyakendeeza emyaka omuntu gyeyawangaala. Gerageranya emyaka abantu gyebawangaala ng’amataba teganaba (Oluberyeberye 5:1-32), n’egyo abantu gyebawangaala oluvanyuma lw’amataba (Oluberyeberye 11:10-32). Oluvanyuma lw’amataba, emyaka gyakendeera mbagirawo era negyeyongera okukendeera. Ensonga eyinza okuba mu Oluberyeberye 6:3: “Mukama n'ayogera nti Omwoyo gwange teguuwakanenga na muntu emirembe n'emirembe, kubanga naye gwe mubiri: naye ennaku ze ziriba emyaka kikumi mu abiri.” Abantu abamu basonga ku “myaka kikumi mu abiri” okuba ekomo eryatekebwa ku myaka omuntu gyalina okuwangaala. Mu biseera bya Musa (eyawangaala emyaka 120) obuwangaazi bwali bukendedde. Oluvanyuma lwa Musa, tetulina muntu yenna gwetulaba awangala kusukkuluma myaka 120.\nEndowooza abantu abamu gyebalina lwaki abantu abali mu Oluberyeberye Bawangaala emyaka egyo eva ku nsonga nti waliwo amazzi agaali getolodde ensi. Okusinziira ku ndowooza y’amazzi ago agaali “waggulu mu bbanga” (Oluberyeberye 1:7) oba waggulu w’ebire, gakugira ekyongezamasoboza ag’enjuba (radiation from the sun) kakano agatuuka ku nsi buterevu, ekyabaletera okubeera n’obulamu obulungi. Ku kaseera k’amataba, amazzi ago gayiibwa ki nsi mu kaseera akamataba (Oluberyeberye 7:11), era embeera ennungi n’ekoma. Endowooza y’amazzi agaali mu banga erekeddwa abasomi bangi abakkiriza mu kutondebwa kw’ensi.\nEndowooza endala eri nti, mu mirembe egyasooka oluvanyuma lw’okutondebwa kw’ensi, olukusiko lw’obuzaale bw’omuntu (soma human getic code), lwali lufunye ebirwadde. Adamu ne Kaawa batondebwa nga batukkiridde. Era baali tebasobola kulwala. Abaana babwe bandisiziddwa embeera eno, newankubadde nga yandibadde nafu. Wabula akaseera bwekeyongera okuyita, olw’ekibi, olukusiko lw’obuzaale bw’omuntu lweyongera okuyononeka, era abantu nebeyongeera okulwaala era n’okufa. Kino kisobola okuba nga y’ensonga eyaletera obuwangaazi okukendeera.


AIGP Kasingye asabye abaserikale okweyisa obulungi\nBapulezidenti bagaaniddwa okugenda ku ntaa...\nMEDDIE Mugerwa ow'omu Kibe Zooni mu Muluka gwa Makerere III e Kawempe akwatiddwa poliiis y'oku Kaleerwe oluvannyuma lw'abatuuze okumulumiriza okulimira enjagala ku mabaati. Abaserikale nga bakulembeddwa omumyuka wa OC, Twahir Kasembeza baakutte Mugerwa n'enjaga ne bagiwanulayo ku mabaati waggulu.\nWadde abatuuze baamulumirizza nti enjaga yiye, Mugerwa yagambye nti ya mutabani wa nnannyini mayumba kyokka oluvannyuma n'akkiriza nti agikozesa nga ddagala lya nkoko. Musa Kakande omutuuze w'omu Ssebina Zooni yategeezezza nti waliwo n'ebifulukwa ebitaliiko mabaati waggulu mu bitundu by'e Kawempe ebyasimbwamu enjaga abagivunaanyizibwako bwe bakwatibwa bagamba ddagala lya nkoko ekitali kituufu .\n"Nsaba poliisi esitukireemu wadde waliwo enjaga eva mu byalo naye mu Kawempe mulimu erimu ng'ate abakulembeze abamu bakimanyiiko …" Kakande bwe yategeezezza. Mugerwa baamugguiddeko omusango gw'okulima enjaga.\nEyagenze okukola asanze omwana we aggiridde mu nnyumba\nAni akuma omuliro mu lutalo lwa 'Tukutuku'?\nAbeegwanyiza omwami wange mumwesonyiwe\nOmulenzi wange simwagalako kawawa


ENNIMIRO Y’OMUGANDA – ababaka\nHome Topic ENNIMIRO Y’OMUGANDA\nHome › Forums › Culture, Edutainment and Pure Fun › Enfumba y’ Abaganda / Baganda Cuisine › ENNIMIRO Y’OMUGANDA\nFebruary 22, 2010 at 6:17 am #18252\nSSEKABIRA A. ZZIWA\nNazzikuno, obulimi nga kye kimu ku mirimu abaganda gye basinga okwenyigiramu era kyatuleeteranga ssente wamu n’okutuyamba okutangira enjala mu maka gaffe. Omuganda buli kintu kye yakozesanga awaka kumping’akiggya mu nnimiro ate era ng’ebiva mu nnimiro bisobola bulungi nnyo n’okulabirira ebisolo awaka ate nga n’ebintu ng’obusa ebiva mu nte, embuzi, embizzi nabyo byeyambisibwa okulabirira ensuku, omuganda n’afuna mu by’akola awatali kussaamu kinene.\nEnnimiro y’omuganda yabangamu ebintu ebitali bimu okugeza olusuku lwabangamu emituba, emmwanyi, ku mituba nga basimbako ebigaaga, ensuusuuti, ebyangwe, endaggu, kyetutumula n’ebirala bingi. Ku lusalosalo okwo baateekangako ebisagazi n’omuddo omulala ogwaliibwanga ente, embuzi n’ebirala. Baateekanga ensalosalo mu nnimiro zaabwe okwewala ettaka okukulukuta wamu n’okusobola okwawula ebibanja byabwe ku bya balirwana okwewala enkaayana.\nEnnima ey’ekika kino yasobozesanga amaka g’omuganda okusobola okuba n’emmere eya buli kika mu buli mbeera ya budde anti waliwo ebigumira omusana, enkuba n’ebibeera awo obubeezi. Emituba n’emiti emirala egyabanga mu nnimiro gyavangako embugo, embaawo wamu n’enku ate emirala gyabanga gya ddagala. Wano omuganda we yasukkulumira ku banne mu by’enfuna n’embeera eza bulijjo era wano ng’ekiyitibwa emmere okubula kiwulikika nga mawulire.\nEkiriwo ennaku zino ekireetedde abaganda okutuuka okutondoka enjala kivudde ku bantu butayagala kulima, abasomyeko balowooza nti ogwo mulimu gwa bataasoma ate n’abo abagezaako okulima bamala gafuukuula ttaka ekirireetera okukaddiwa amangu ne liremwa okubaza emmere obulungi okwo kw’ogatta n’embeera y’obudde ezze ekyukakyuka ereetedde ebirime okusiriirira mu nnimiro ekinafuyizza ennyo abalimi ne bakuviirako ddala.\nEkyokukola si kuva ku kulima wabula kukyusa tuddeyo ku nnima ya bajjajjaffe eyassanga essira ku kulima ebintu ebitali bimu omuli emmere, emiti, omuddo bwe tutaakole ekyo bazzukulu ba Nambi tujja kutondoka tuggweewo.


Bukedde Online - Mwenyigire mu nkulaakulana y'obutaka by'ebika byammwe - Mayiga\nKatikkiro ayagala Gav't efulumye lipooti...\nAdded 28th January 2018\nKATIKKIRO Charles Peter Mayiga agambye nti obutaka bw’ebika y’ensibuko y’Ekitiibwa kya Buganda n’olwekyo waliwo ebbanja ddene okumanya ebibifaako, okulamaga ku butaka saako okwenyigira mu kaweefube w’okubukulakulanya.\nKatikkiro Mayiga ng'awuubira ku bantu oluvanyuma lw'okuggulawo enju eyazimbiddwa ku butaka bw'ekika ky'ekinyomo. Ate ku kkono ye Samson Nabbimba Nakigoye omukulu w'ekika ky'ekinyomo. Omukolo gwabaddewo nga January 27,2018.\nBino yabyogeredde ku Butaka bw’ekika ky’Ekinyomo e Kyasa mu ggombolola y’e Kyanamukaka e Masaka mu Buddu ku Lwomukaaga January 27, 2018 nga baggulawo enju amatiribona eyazimbiddwa mu kifo kino n’okutongoza oluyimba lw’ekika.\n“Tulina ebbanja ddene okusooka okumanya obutaka bwaffe, weddira otya Ekinyomo nga totukangako Kyasa? Tulina obuvunanyizibwa okulamaga ku butaka kuba Yesu okugenda okuzaalibwa ab’olubu lwa Daudi bali bagenda kulamaga-(Abalokole abataputa ebintu ebikwata ku bika ekifuulannenge kye balina okumanya), tulina obuvunanyizibwa okukulaakulanya obutaka kuba guno omulembe gwetulimu ebintu biddukira ku sipiidi ya yiriyiri,” Mayiga bweyambye.\nKatikkiro Mayiga yakubirizza abantu naddala abalina ensimbi n’abali mu bifo ebyawaggulu okuwagira emirimu gy’ebika nga Dr. Herman Kigoye Byansi eyawaddeyo ensimbi ennyingi eziwera obukadde 100 okuzimba omutendera ogusooka ogw’enju eno.\n“Nkubiriza abantu ba Buganda bonna okuwagira enteekateeka z’ebika by’ebika byabwe, mukuume obuwangwa bw’ebika byammwe era mukuume ebifo ebikulu eby’ebika byammwe. Mukuume embuga ez’ebika era mutwaleyo enkulaakulana. Bw'oba oyitibwa Kalinzi, Kankaka, Muwawu oteekwa okubeerako ky'okola okulaga nti weddira Kinyomo ng’oggyeeko erinnya eryo. Okweddira Ekinyomo tekisobola kukoma ku linnya lyokka. Olina okwenyigira mu nteekateeka z'ekika ne bwekuba kulamaga. Nkubiriza ebika byonna okutuuzanga enkiiko mu masiga, emituba, ennyiriri, mu mpya kuba ezo enkiiko bwe zitatuula ate ku kasolya nayo tezisobola kutuulayo. Nkubiriza abazzukkulu bonna mu Buganda tutwale akalombolombo ak’okulamaga nti kakulu ate bwemujja, muleete abaana nga bwendabye wano,” Mayiga bwe yakunze abantu ba Buganda.\nYe Omukubiriza w’olukiiko lw’Abataka, Fredrick Kasibante Kayiira Gajuule yakubirizza Abataka okuyingiza abavubuka mu mirimu gy’ebika kubanga kino kyakuyamba okutumbula enkulaakulana mu bika ate n’asaba abazzukulu okubeera obulindaala, Kabaka bwalisiima okulambula Obutaka obusangibwa mu masaza gy'abeera alambudde, babeerengawo mu bungi.\nOmutaka Samson Nabbimba Nakigoye akulira ekika ky’Ekinyomo wamu ne Katikkiro we Mathias Kigoye beebazizza ABANYUMA (Abeddira Ekinyomo) olw’okujjumbira emirimu gy’ekika era ne bategeza nti oluvannyuma lw’okuteeka enju ku butaka, Okulamaga kwakubeerangawo buli mwaka.\nEbika byonna birina okudda ku ntikko - Mayiga